Lurgorriko aparkalekuan egingo dute Duatloi Txikia, zapatuan - Busturialdeko Hitza : Busturialdeko Hitza\nLurgorriko aparkalekuan egingo dute Duatloi Txikia, zapatuan\nIkasleek parte hartu nahia izanez gero, astean zehar beraien eskoletan eman dezakete izena. Proba 16:00etan hasiko da zapatuan, eta antolatzaileek esan dutenez, ibilbideak ez du eraginik izango trafikoan.\nHerriko eta inguruko gaztetxoek, aurten ere, Gernika-Lumoko Duatloi Txikian parte hartzeko aukera izango dute zapatuan [ekainaren 15a]. Atletismoa eta txirrindularitza uztartzen dituen kirol proba Lurgorriko aparkalekura lekualdatu dute aurten.\nGernikako Atletismo Taldeak antolatutako eta Gernika-Lumoko Udaleko Kirol Patronatuak babestutako lasterketa da. 16:00etan hasiko dute aurrebenjabin mailako neska-mutilek, eta 18:00ak bitartean benjabinak, alebinak eta haur mailakoak lehiatuko dira. Iaz bezala, 200 parte hartzaile inguruk parte hartzea espero dute, eta txanda bakoitzean hamar ume arituko dira gehienez. Antolatzaileek ohartarazi dutenez, haur bakoitzak bere bizikleta eta kaskoa eraman beharko ditu.\nIzen ematea. Atletismo taldeko kideek Gernika-Lumoko ikastolei eta ikastetxeei lasterketaren nondik norakoak jakinarazi dizkiete eta parte hartzera animatu dituzte. Hala, ikasleek duatloi txikian parte hartu nahia izanez gero, astean zehar beraien ikastetxeetan izena eman behar dute. Halaber, zapatuan bertan ere, Lurgorriko aparkalekura hurbilduta izena eman ahalko dute.\nDistantziak. Atletismoa eta txirrindularitza uztartu beharko dituzte haurrek lasterketan. Maila bakoitzean distantzia jakin bat burutu beharko dute. Aurrebenjaminek 328 metro egin beharko dituzte lehenik korrika, 452 metro bizikletan, eta beste 328 berriz ere lasterka. Benjaminek, aldiz, 452-452-328 metro modalitate bakoitzean, eta alebinek 452-780-452 metro. Azkenik, haur mailakoek 520-780-520 metro egin beharko dituzte.\nLurgorriko aparkalekua. Orain dela bi urtera arte herri erdigunean egin izan dute kirol proba, baina iaz Mertzede Ikastetxe inguruetara aldatu zuten.\nIazko azaroan mila herrikoiak Lurgorrin eduki zuen harrera kontuan hartuta, eta trafiko arazorik egon ez zela ikusita, duatloi txikia ere bertako aparkalekura lekualdatzea erabaki dute. Izan ere, antolatzaileek adierazi dutenez, “ibilbide itxia denez, lasterketak ez dio trafikoari eragiten, eta segurtasuna ere lehen baino gehiago bermatzen da”. Ikusleek proba erosoago ikusteko aukera izango dutela ere gaineratu dute.


ESZEPTIKOTASUNA ETA IDEIA BERRIAK ~ Blog de Petronor\nESZEPTIKOTASUNA ETA IDEIA BERRIAK\n6.4.15 Unknown No hay comentarios\nBizian aurrera egin ala, umetan bizi dugun sineskortasuna maila batean edo bestean galduz joaten gara. Bide horretan, bizitzaren gertakariak maisurik onena izanez, bakoitzaren izaera borobilduz eta, baita ere, gogortuz joaten da. Eta hori horrela izan behar du, hau da, ezin dugu kritikotasun maila egoki bat erabiltzeari utzi, inozoen bidean sartuko ginateke eta.\nKasu askotan, eszeptikotasun “sobredosia” aplikatzen dugu, batez ere gaur egungo politikariak telebistan entzutean, ekonomiari buruzko aurreikuspenak “jakintsu” batek azaltzen aditzean edo, zergatik ez, eguneroko lanean gure nagusia gure etorkizunari eta konpromisoari buruz hitz egitera hurbiltzen zaigunean, adibidez.\nBeste askotan, bestalde, eszeptikotasuna guztiz ahaztuta gelditzen zaigu, aurreko adibideetan baino gauza sinesgaitzagoak izan arren ere. Kilo batzuk galtzeko dieta miragarri bat, bukatu ezinezko energia iturri berri bat gobernuek nonbaiten gordeta dutena, meditazioa erabiliz gaixotasunak saihesteko ahalmena edo, zergatik ez, egunero bisitatzen gaituzten estralurtarrak, …\nNola izan gaitezke, aldi berean, hain eszeptiko eta hain sineskorrak? Nola esan dezakegu politikari bat gezurti hutsa dela pilula homeopatiko batzuk erosten ditugun bitartean? Lortu behar dugun edozein gauzarekin engainatuko gaituztela uste dugun bitartean (bigarren eskuko kotxe bat erostean, adibidez), sinetsi nahi dugun beste edozeinekin (berpiztea lortzeko fede aproposa, adibidez), kasualitatez topo egin dugula uste izango dugu.\nEszeptikotasuna neurri aproposean beharrezkoa dela inork ez du zalantzan jarriko. Baina bizitzaren aurrean planteamendu eszeptiko hutsak sentipen negatibo ugari (frustrazioa, munduarekiko haserrea, bakartasuna) ekarri litzake. Gure begiak aldaketari, berrikuntzari, planteamendu kritikoei eta, azkenik, pentsaera aldatzeko aukerei, itsu bihurtuko zaizkigu eszeptiko hutsak bilakatzen bagara.\nEta hor dago zoriontasunaren oinarria, sineskortasunaren eta eszeptikotasunaren arteko oreka mantentzeko gaitasunean. Eszeptikotasuna entropia bezala da, hau da, beti handitzen doa eta energia ugari, ilusioa, behar dugu aurre egin eta bere lekuan mantentzeko.\nEszeptikotasunari buruzko oso artikulu dotorea Carl Saganek idatzi zuena, “The Burden of Skepticism”, Skeptical Inquirer, Vol.12.1, 1987, eta interneten dohainik eskuragarri dagoena.


Twins: Perm sustraiak Divination\nGarapen intelektuala, Mistika\nBatzuetan jendeak galderak, erantzunak horrek ezin egoera azpian lortzeko eskatu. Edo nabarmendu etorkizunean, iraganeko edo gaur egungo buruz edozein galdera da hain konplexua duten independentean zehazten duten zer ez da posible etorriko da. giza psikearen egoera nahiko zaurgarria da, eta garai hauetan jendea magoak, astrologers, soothsayers, nor dira erantzunak bilatzen erantzunak joan atalean. Hala ere, ez da beti modu benetan bete ahal nor da zergatik zerbait gertatu bide hori, eta orduan ekitaldi bat izango da esan ahal izateko.\nTwins - Ural Komi jende sorrera mitiko bat, duela gutxi bihurtu bide oso ezagunak S. Teterin, nork bere ikurra aurkitu eta gauzatu Bidez galderen erantzunak lortzeko. Gaur egun, badira elektronikoak oracle "bikiak" eta horiek entregatu hezurrak formularioa aukera bat.\ndivination "bikiak" historia\nBeraz, hau antzinako sinbolo bat da, Mendebaldeko Urals jatorria eta pertenece Komi, jendea den gehien "magiko" bat jotzen: beren kultura benetan arreta asko zen sorginkeria eman, etxeko mailara arte. Horrela, jotzen dute, benetako magia erabili eguneroko elementuak, baita kolore bat datorren.\nAsmatzen "bikiak" 1997an gaia S. basoilarra beltzak, aspalditik Urals, non Komi pertsonen ordezkari buruzko ezagutza partekatuak bertakoak bat izan zen ospatutako laguntzarekin gisa sortu zen. Twins asmatzaile bi urte, eta horren ondoren egin ziren publiko probatu.\nNola zure eskuetan Twins on asmatzea egiteko\nHainbat modu daude divination erabili: bertsio elektronikoak eta hezurrak. Azken aukera yourself daiteke: hau zeramikazko edo buztin behar litzateke, eta bertatik bi dado egin behar duzu. beltza, zuria, urdina, berdea, horia eta gorria: horietako bat alde bakoitzean kolore ezberdinak margotu. Garrantzitsua kolore konbinazioak honela antolatuta dago,: - horia, zuria - berdea, beltza, urdina - gorria. Gauza bera gertatzen da bigarren kubo egin beharko litzateke. Kubo bikiak etengabe izan behar jabearen poltsikoan.\n"Bikiak" divination: ikurrak\ndivination honetan Koloreak galderei erantzuna dira. baikortasuna eta kasu emaitza arrakastatsua, gorria - - Green itxaropena, pasatzeko horia etorriko da dagokion azkarrak zirkunstantziek fluxua, bultzada eta pasioa helburuak, urdina lortzeko - kasuetan lasaitasun helburuak, zuria aldera aurrerapen motela - kasuen ebazpena arrakastatsua eta baietz, eta beltzak hori bikiak ez une honetan nahi galderari erantzuteko esan nahi du: edo berandu edo goiz da.\n"Bikiak" divination: lan-printzipioa\nAsmatzen gai buruzko ikuspegi batekin hasten da. Komenigarria zure begiak itxi eta uste soilik gai buruz da, adimen zer jakin nahi duzu pronouncing. Ondoren dado bota behar. Bada 6 saiakerak barruan konbinazioa ez dator bat, galdera garaia dela jaso arte gaizki, edo da okerra esan nahi du.\n"Bikiak" divination: zer galdera erantzun ahal izango dira\nbai edo ez: divination hau hobe betiko erantzun bat dakarten galderak egiteko da. Baliteke etorkizunean, gaur egungo edo iraganeko erlazionatzeko dute.\n"Bikiak" divination: Egin behar dut orakulua hau?\nIzan ere, hori benetan batzuetan asmatzen a erantzunak benetako inguruabarrak datoz arren, pertsona oraindik ez dute aukera hezur erantzukizun filmea, berdin dio zuten sinbolizatzen. Gure patua eta errepide horren gainean ibiltzera aukeratzeko, besterik ez digu inposatutako. Eta kasu batzuetan, divination mota honen erabilera bere patua jarrera axolagabe baten emaitza da.\nMargarita - duten izena da jabearen pertsonaia eragiten baititu?\nBere ilea nola moztu baita aholkuak\nRune babesa. runes konbinazioa. runic formula\nMara - antzinako Slavs artean heriotzaren jainkosa\nOnyx harria: deskribapena, magiko eta sendatzeko propietate. Harri hau interesatzen?\nRodion Pronin programa "Battle psychics The" in.\nAquapark "Waterville" irekitzen denean? Gonbidatutako iritziak\nArrain palo hainbat material\nNola zer futbolean aurrezten azaltzeko?\nJantziak "Tricolor 2" telebista 2an: zeure burua nola konektatu\nHotel "Mirada del Mar": kategoria ezberdinetako turista berrikuspen\nEskuin zibilizazioaren arauak social sisteman\nBiktimak ... biktimaren eskubideak. Zigor Prozedura Kodearen 42. artikulua\nJaiotzaren ondorengo hilabeteak hilean behin hilabeteak igaro ondoren: hilekoaren zikloaren ezaugarriak\nNola su eskolan segurtasuna betetzeko behar\nNon loteria txartel bat erosi? ordainketa metodoak\nAlfredo Di Stefano: biografia, hechos interesgarri


Oinezkoendako pasabidea zubi azpitik - Aretxabaleta - Goiena.eus\nOinezkoendako pasabidea zubi azpitik\nMirari Altube 2005-04-29 18:50\nAretxabaletako saihesbidearen iparraldeko sarreran, hau da, Arrasatetik datorren errepidea Aretxabaletan sartzen den tokian, zubi azpiko pasabidea egingo du Foru Aldundiak oinezkoendako. LKS enpresak egin zuen proiektua 2003an, eta orain ikusgai jarri dute.\nAldaketa asko izango ditugu urte gutxian herriko iparraldeko sarreran. Trenbidea erreka albotik bideratuko dute, eta Arrasatera doan errepidea pasatzeko ibilbidea egingo du zubiaren azpitik Foru Aldundiak.\nHerritar asko ibiltzen da Aretxabaletatik Arrasatera joan etorrian lehengo trenbidea aprobetxatuta. Arrasaterantz egiteko, baina, errepidea pasatu behar da, eta oinezkoak asko badira automobilak izugarri. Istripu larririk gertatu ez bada ere orain arte, gerta daitekeela ikusi zuten bi herrietako Udalek, eta kezka horiek azaldu zizkioten Foru Aldundiko Garraio eta Errepide Departamentuari bere garaian. Hala, gune horretako segurtasun arazoa konpontzeko asmoarekin LKS enpresari proiektua egiteko eskatu zion Foru Aldundiak 2003an. Egin bai, baina orain arte geldi eduki dute. Arazoa larria dela konturatuta edo lanak lehenbailehen hasi behar direla erabaki dute orain.\nZubiaren azpiko pasabidea\nDeba ibaia pasatzen den zubiaren, hau da, errepidearen azpian egingo dute pasabidea, eta ibilbidearen bi ertzetan dauden bide gorriekin egingo du bat: Arrasatetik datorrenarekin eta Aretxabaletatik doanarekin. LKSk egindako proiektuak proposatzen du hiru metro zabal eta 320 metro luze dituen pasabidea egitea. Gehienez ere %6ko malda izango du. Argiteria zerbitzua jarriko dute, eta pasabidea egiteko Deba ibaiaren zati bat eskuma aldera bideratuko dute. Dagoeneko eman du ontzat proiektua Foru Aldundiko Bide Azpiegituretarako Departamentuak. Lanak egiten hasi aurretik, ordea, hilabetez izango dute ikusgai aipatutako proiektua udaletxeko Hirigintza Sailean, maiatzaren 15a arte hain zuzen. Egin behar dituzten lanak ikusi gura dituenak udaletxean hitzordua eskatu besterik ez du.


Pirinioak Goizean, lainoa eta lanbroa. Egunaren hasieran eguzkitsu egongo da, hegoaldeko haizearekin. Eguerdi aldera ipar-isurialdean hodeiak ugaritu egingo dira eta arratsaldean hodeiak hego-isurialdean ere hedatuko dira. Gauean iparraldeko haizea ibiliko da. Tenperaturan aldaketarik ez. Tenperatura


Semalt Expert Shares 7 Webgunea Scraper teknikak\nWeb scraping prozesu konplexua da. gune, webmasteraren baimenarekin edo gabe. Scraping eskuz egiten bada ere, web scraping teknikak zure denbora eta energia aurreztu dezake. Hauek preziorik gabeko teknikak dira, ziurgabetasun eta akatsik gabe.\nGoogle Kalkulu-orriak scraping tresna indartsua da. Web scraping programarik ospetsuenetako eta ospetsuenetako bat da. Arraurkariak eredu edo datu zehatzak blog edo gune batetik atera nahi dituenean soilik balio du. Halaber, hau erabili ahal izango duzu zure gunea baztertzeko edo ez egiaztatzeko.\n2. Testu-ereduarekin bat datorren teknika:\nBat ere ez da UNIX grep komandoekin konparazioan erabiltzen den teknika normalizatua. Python eta Perl.\n3. Manual scraping: copy-paste technique:\nEskuzko scrapinga erabiltzaileak berak egiten du eta denbora asko eta ahalegina egiten du. Jarduera gehienak errepikakorrak eta denbora asko hartzen dute, webgune askoren edukia hartu beharko zenukeen bezala, web arakatzaileak zure jarduerei buruz jakin gabe. Web programatzaile eta garatzaile pare batek horretarako automatizatutako bot erabiltzen dituzte.\n4. HTML analisi teknikoa:\n5. DOM Parsing teknika:\nDokumentu objektuaren eredua (DOM bezala ere ezaguna) web orri baten estilo, edukia eta egitura da. XML artxibo jakin batzuekin. Scrapers-ek zabalduena erabiltzen du DOM parser-ak webgunearen izaerari eta egiturari buruzko informazio sakonagoan. DOM parser hauek erabil ditzakezu informazio baliagarria lortzeko. Bestela, XPath eta scrap-ak bezalako tresnak probatu ditzakezu zure gogoko webguneak berehala. Mozillaren eta Chrome bezalako web arakatzaileek webgune osoa erauzteko kapsulatu egin dezakete edo zati gutxi batzuk dira, nahiz eta artikuluek eskuz sortzen diren eta izaera dinamikoa duten.\n6. Agregazio bertikalaren teknika:\nB Enpresen eta enpresen artean, agregazio bertikalaren teknika oso erabilia da ordenagailu potentzial handiekin. Helburu zehaztutako bertikalak laguntzen ditu eta hodeiko gailuaren datuak exekutatzen ditu. Bektore partikularretarako boten sorrera eta jarraipena teknika hau erabiliz egiten da, eta ez da giza interferentzia behar.\nXML Path Language (XPath bezain laster idatzitakoa) XML dokumentuen hobekuntzan erabiliko den kontsulta hizkuntza da. XML dokumentuak hainbat zuhaitz egiturarekin bat badatoz, XPath-k zuhaitzetan zehar nabigatzen lagun dezake barietateen eta parametroen arabera nodoak hautatuta. DOM parekatze eta HTML analisiarekin konbinazioan ere erabil daiteke teknika hau. Oso erabilgarria da webgune osoa ateratzea eta bere atal desberdinak argitaratzea nahi dituzun kokapenak jaten.\nTeknika hauetakoren bat nahi ez baduzu eta tresna bat bilatzen baduzu, saiatu Wget, Curl, Import.io, HTTrack edo Node.j.


FAGOR ARRASATE ZIZAILA ADIMENDUEN GARAPENEAN PARTE HARTZEN ARI DA - Fagor Arrasate\nZizailak, mozketaren kalitatearen adierazle desberdinak neurtuko dituzten sentsoreak izango ditu, hala nola errebabaren altuera eta ebakitako eremuaren profila. Informazio horrekin, sistemak ebaketa-tresnaren degradazio-egoera monitorizatu ahal izango du, ebaketaren kalitate eta zehaztasun handienari eutsi ahal izateko. Era berean, sistema iragarleak beharrezko esku-hartzeak planifikatzeko aukera emango du ekoizpen-geldialdi programatuekin, eta horrek OEEa makinaren errendimendua handitzen du.\nIkerketaren emaitzak balioztatzeko, lehenik zizaila prototipo bat eraikiko da lodiera handiko txapa ebakitzeko, guztiz sentsorizatua. Ondoren, benetako ebaketa-linea operatibo batean jarriko da ekipo berria.


TXOKOAK – Munduko txokoak\nKaixo, gu 3 pertsonako talde bat gera, eta proiektu bat egiten hari gera.\n– Machu Picchu: Mendea baino lehen eraikitako llaqta -Antzinako Andeen Inka hiribildua- izen garaikidea da, Peru hegoaldeko Ekialdeko mendilerroan kokatua, Andeetako mendilerroan itsas mailatik 2430 metrora. Cusco eskualdean, Urubamba probintzian, Machupicchu barrutian, Inken Haran Sakratuan dago, Peruko Cusco hiritik 80 kilometro ipar-mendebaldera eta bertan Urubamba ibaia isurtzen da, mendilerroa zeharkatzen duen ibaia. eta mendiko klima tropikala duen arroila sortzen du. Jakintsu askoren arabera, jatorrizko izena Llaqtapata izango zen.\n– Rio de Janeiro:São Sebastião do Rio de Janeiro izenarekin sortua, 3 hiria, Brasilgo udalerria eta estatu homonimoaren hiriburua da, herrialdearen hego-ekialdean kokatua. Brasilgo bigarren hiririk jendetsuena da São Pauloren ondoren.\n– Buenos aires:ofizialki Buenos Aireseko Hiri Autonomoa (CABA) edo Buenos Airesko Hiria, Argentinako Errepublikako hiriburua eta hiri nagusia (populatuagoa eta handiagoa) da. Metropolia herrialdea osatzen duten 24 barrutietako bat edo «lehen mailako jurisdikzio» bat osatzen duen hiri autonomoa da. Botere betearazleak, legegileak eta judizialak ditu. Herrialdeko erdi-ekialdeko eskualdean dago, Río de la Plata ibaiaren hegoaldean, Pampea eskualdean. Buenos Aires Hiria Buenos Aires probintziak herrialdeko hiriburu federal izateko laga zuen; baina Konstituzio Nazionalaren arabera hiri autonomoa da.\n– Algar de Benagil:Benagil Portugalgo Algarve udalerrian dagoen Atlantikoko kostaldeko Portugalgo herrixka txiki bat da.Mendearen bukaera arte, herriko ekonomia ozeanoko arrantzan oinarritzen zen. Orain asko erabiltzen den hondartza duen turismo gunea da: Praia de Benagil.Herri hau eta hondartza mundu osoko Marinha hondartzatik gertu daude. Benagil haitzuloak Portugalgo itsas leize guztietan ezagunenak dira.\n– Lago de Pingvallavatn :islandierazko izena normalean aurkitu eta ingelesezko bertsiora transkribatzen da Thingvallavatn. Islandiako hego-mendebaldean jatorri bolkanikoa duen aintzira da. Herrialdeko bigarren handiena da eta Þingvellir inguruan dago.\n– Tunel del amor:Ukrainako Klevan inguruan dagoen trenbide industrialaren sekzioa da, Orzhiv-ekin lotzen duena. Arku berdez inguratutako trenbidea da eta hiruzpabost kilometroko luzera du. Ezaguna da bikoteak paseatzeko leku gogokoena izateagatik.\n– Ho Chi Minh:Vietnamgo hiririk jendetsuena da. Saigon ibaiaren bokalearen mendebaldean eta Mekong ibaiaren deltaren iparraldean dago. Preah Nokor Khmer khmer izenarekin, Kanbodiako portu nagusia izan zen eskualdea vietnamdarrek XVII. Mendean sartu zuten aurretik. Saigon izenarekin Frantziako Cochinchina koloniako hiriburua izan zen eta gerora Hego Vietnamgo hiriburua bihurtu zen gerra amaitu ondoren, 1955 eta 1975 artean.\nWebgune honen helburua, mundu osoko txokorik politenak erakustea da.


Literatur Emailuak » 2008 » Urria\nUrr 30 08\nAlberto Barandiaranen lehendabiziko ipuin liburua\nKazeta lan bikainengatik da ezaguna Alberto Barandiaran, Berria egunkariko kronikagilea. Euskaldunon Egunkariak argitaratu zion Gaizkileen faktoria saiakera liburua, Hemingway idazleak euskaldunekin izandako harremanak aztertzen zituena; eta hura baino lehentxeago plazaratu zuen Ez zaigu ahaztu, Argentinako diktadura militar garaian desagerrarazitako euskal jatorriko hainbat laguni buruzko kronika lazgarria. Baina fikziozko lanik ere eman du Alberto Barandiaranek: hamalau narrazio laburrez osatutako Mundu txikia (2005, Susa), pertsonaien karakterizazioan trebetasun berezia erakutsiz. Orain osorik eskaintzen dizugu sarean.\nDuela 150 urte hil zen\nGaurkoa bezalako egun batez, 1858ko urriaren 23an hil zen Baionan Agosti Xaho Lagarde. Atharratzen 1811n jaioa, hemeretzi urterekin Parisera joan zen lege ikasketak egitera, eta han igarotako hamabi urteetan ezagutu zituen erromantizismoaren bideak eta giroa. Kazetari, politikari eta idazlea izan zen Xaho, Ariel eta Uskal Herriko Gaseta agerkarien sortzailea. Frantsesez izkiriatu zituen ia lan guztiak, baina hemen dituzu euskarazko idazkiak bildurik: Azti-Begia. Eta baita ere Kantutegia, Xahok bildutako 100 kantu, sekulan inprimatzea lortu ez zuen bilduma, baina Patri Urkizuren edizioari esker 2006an argitaratua.\nUrr 22 08\neta Guerra Garrido\n1988an irten zen plazara Myriam Villasante, poema liburu batekin: Xaguak soka-saltoan. Bere lehen eta, oraingoz, azken liburuarekin. Lerro motzeko poemak, hitz-joko, errepikapen eta batzuetan tipografia aldaketak baliatzen dituztenak. Ez zen, hala ere, Barojarekin eta publikatzearekin izandako lehen harremana. Urte horretan bertan Raul Guerra Garrido idazlearen Maitasun objektu eztizkoa eman zuen argitara Baroja argitaletxeak, eta Myriam Villasante arduratu zen euskaratzeaz. Biak osorik eskaintzen dizkizuegu.\nUrr 14 08\nXX. mendeko poesia kaiera\nDuela 75 urte, 1933ko urriaren 14an, Bilboko Berroeta Aldamar kaleko 2 zenbakian 6garrenean (ganbaran) jaio zen Gabriel Aresti. Lehen poemak Euzko Gogoa aldizkarian argitaratu zituen 1954ko udazkenean Guatemalan, eta baita ere itzulpen batzuk: Shakespeare, Baudelaire eta Verlaine. Laster Olerti, Egan eta Karmel agerkarietan plazaratuko zituen beste zenbait lan, eta Euskera aldizkarian Maldan behera. Aurreneko liburua Kuliska Sortan (Zarautz, 1964) argitaratu zuen: Harri eta herri, 1963an Orixe Saria jasotakoa. Laudatua, arbuiatua, zentsuratua, miretsia, iraindua, kantatua, gure letretako handietarik bat izan zen Aresti: poeta, antzerkigile, itzultzaile, hiztegigile, editore… literaturari eskaini zion bizia. Gabriel Arestiren XX. mendeko poesia kaiera apailatu zuen Koldo Izagirrek 2000. urtean, eta orain osorik eskaintzen dizugu sarean, hitzaurre eta diskografia lagungarriekin.\nUrr 13 08\nXabier Iratzeder hil da\nJean Diharce, Xabier Iratzeder fraide eta poeta Belokeko beneditarren monasterioan hil da Ahurtin, 88 urterekin. Pierre Lafittek azkartu zion euskararekiko atxikimendua Uztaritzen ikasketak egiten ari zelarik. Hamasei urte zituenean gaixorik hilabete batzuez etzanik egon behar eta berrehunetik gora abesti ikasi zituen; “horrek erakutsi zidan bertsoak nola egin behar ziren, euskal kantua izan da ene eskola”. Nazien aurkako gerran galdutako Mixel anaia, senideak eta adiskideak, baina batez ere Euskal Herria eta Jainkoaganako sentimenduak izan zituen kantagai. Otoitza kantuan, horixe da Iratzederren poesia. Biziaren olerkia eta Biziaren gudaldia memoriak idatzi zituen, eta olerki liburu asko. Koldo Izagirrek apailatutako XX. mendeko poesia kaiera osorik duzu hemen, eta poema bilduma hauek Klasikoen Gordailuan:\nPindar eta lano (1947)\nArgiz argi (1969)\nUhaineri nausi (1972)\nFededunen arbasoa (1977)\nJaunaren hegala (1983)\nUrr 09 08\nBernard Manciet olerkari gaskoia\nOkzitanierazko literaturaren XX. mendeko idazle handietako bat dugu Bernard Manciet. 1923ko otsailean Sabresen jaioa, Mont de Marsanen zendu zen 2005ean, ekainaren 3an. Bordelen ikasketak egin eta frantses estatuko diplomatiko jardun zuen —halaxe aritu zen Alemaniako berreraikuntza prozesuan eta Nurembergeko Auzian—, eta kultur sustatzaile, Óc aldizkariari lotua, eta idazle. Poeta eta narratzailea, antzerki autorea ere, idazteaz gain hainbat emanaldi ere eskainia da bere poemen gaineko ikuskizunetan. Lo dider de Guernica (Gernikarena / Gernikaz errana) poemak egin du, batez ere, ezagun gure artean, baina hura baino lehen euskarara ekarria zuen Jon Mirandek haren testu bat, Burua, eta Euzko-Gogoa aldizkarian 1957an eman plazara. Gerora, Maiatz aldizkariaren 21. zenbakian Luzien Etxezaharretak euskaratu zuen Gernikaz errana (Lo dider de Guernica). Testu hori bera, jatorrizkoa, frantsesezko eta espainierazko itzulpenak ere argitaratu zituen Maiatz aldizkariak berriro, 2005eko 41. zenbakian, urte horretan zendua zen Bernard Manciet idazleari omenez. Horretaz gain, Andres Urrutiak ere idatzi zuen artikulu bat eta olerkari gaskoiaren pasarte bat euskaratu Idatz & Mintz aldizkariaren 39. zenbakian, 2004an. (gehiago…)\nUrr 08 08\nGotzon Garateren hiru nobela eta bi ipuin liburu\nBart gauean hil zen Gotzon Garate abade eta idazlea Deustuan, 74 urte zituela. Elgoibarko jostun baten hamaika seme-alabaren artean gazteena zen, 1934ko irailaren lehenean sortua. Esku leunak (1977) izan zen argitaratu zuen aurreneko nobela, eta Bilbon girotutako Izurri berria (1981) irakurriena. “Bost polizia eleberri idatzi ditut; kontuan hartuta hogeita hamar liburu baino gehiago idatzi ditudala, ez dira asko ere” adierazi zion Hasier Etxeberriari Jakin aldizkarirako elkarrizketa luze batean 2005ean. Saiakerak, ipuinak, nobelak idatzi zituen, baita kronika ederrak ere, New York, New York (1988) gogoangarria bezalakoak. Gotzon Garateren gomutan, bere hiru nobela eta bi ipuin liburu eskaintzen dizkizugu osorik:\nElizondoko eskutitzak (1977)\nAldarte oneko ipuinak (1982)


Egin Cambridge Teaching Knowledge Test azterketa British Councilarekin\nTeaching Knowledge Test (TKT) azterketak ingelesa ama-hizkuntza ez duten ikasleei ingelesa irakasteko beharrezkoak diren trebetasunak aztertzen ditu. Adin eta gaitasun desberdineko talde guztietako irakasleentzat egokia da. Azterketa modulu desberdinak daude.\nTKT azterketak hizkuntza irakaskuntzan nazioarte mailan onartuta dagoen prestakuntza ematen dizu. Prestakuntza hau egokia da irakasle hasi berria bazara eta esperientzia eta konfidantza bereganatu nahi baduzu, esperientzia handiko irakaslea bazara eta esparru zehatz batean trebatu nahi baduzu edo ingelesa irakasten hasi berria bazara.\nGainera, TKT azterketa oinarri ezin hobea da ingeles hizkuntzaren irakaskuntzarako bestelako prestakuntza egiteko asmoa baduzu, hala nola, CELTA edo Delta.\nEz duzu inolako ingeles prestakuntza formala behar azterketa egiteko.\nZein modulu egin daitezke?\nEdozein TKT modulu egiteko aukera duzu, konbinatuta edota bakoitza bere aldetik.\n1-3 modulu zentralak\nTKT 1. modulua: Hizkuntza-irakaskuntzarako esperientzia.\nTKT 2. modulua: Hizkuntza-irakaskuntzarako plangintza\nTKT 1. modulua: Ikasgelaren kudeaketa\nTKT Edukia eta Hizkuntza Barneratutako Ikaskuntza (CLIL)\nTKT Ikasle gazteak (YL)\nCambridge English azterketa Espainian\nNola eman izena Espainian TKT azterketa egiteko.\nEspainian TKT azterketak noiz eta non burutuko diren eta modulu bakoitzaren prezioa.\nModulu bakoitza 80 galderaz osatzen da eta 80 minutuko iraupena du.\nTKT azterketan lortutako emaitzak zure azterketa zentrora bidaltzen dira, gutxi gora behera, azterketa egin eta bi astetara. Zure emaitzan ez dago gai edo ez gai emaitzarik; emaitza puntu urkila baten bidez adierazten da. 1 urkilak emaitzarik baxuana adierazten du eta arlo horretan ezagutza eta trebezia mugatua duzula adierazten du. 4 urkila, berriz, emaitza altuenari dagokio eta ezagutza eta trebezia egokia duzula adierazten du.\nKlaserako doako baliabideak irakasleentzat\nLezio plangintz bikainak eta trebakuntza materialak lanpetuta diren irakasleentzat.


Getxophoto, derrigorrezko hitzordua: aurten, Punta Begoña eta guzti | Uribe Kostaz hitz egiten\n← Erandioko batzokiaren urteurrena eta hitzaldi interesgarri bat\nGetxoko Txatxarro latsarria eta iturria garbitu dute gazte talde batek →\nI raila, urtero esaten dugu, kultura disfrutatzeko hilabete ona da. Zikloa pisten da, eta hamaika ekitaldi dugu, haien artean Getxophoto . Getxophoto, nire ustez Getxoko onenetariko ekitaldi bat da. Folk, errusiarrak, zinema, hitzaldiak… ondo izan arren, edonon aurki dezakegu. Hala ere, zaila da Getxophotorekin parekoaren bat aurkitzea da. Gure kaleak argazkiz eta figuraz betetzen dira. Leku guztietan argazkilarien begiradak harritzen gaitu. Ezin-parekoak dira bildumak (gustuaren arabera, jakina) eta paraleloan egiten diren ekimenak zein sortutako giroa.\nAurten, bi argazkilariek zintzilik dute euren lanak Punta Begoñan. Bisitatzeko, aurreko hitzordua eskatu behar da, hamabosna lagun sar daitezke eta. Gidatua da bisitaldia, hau da, azalpenak sartuta, doanik eta guzti. Antolatzaileek ondo aukeratu dituzte hor zintzilikatuta argazkiak, gogorrak baitira: izen ezinezkoa den Thailandiar bat: Manit Sriwanichpoom: Horror in Pink bildumarekin; eta Salvadorreko Fred Ramosena: El último atuendo de los desaparecidos. Biak itzelak, harritzekoak eta hunkigarriak. Lan bikaina egindakoa eta aukera ona antolatzaileena.\nGaiak horrela izanda, aukeratu da leku itxia eta kontrolatua, gaiak eta argazkiak sentikortasunari min eman dakizkiok eta. Bizi gareneko gizartean gero eta gehiago entzuten dugu hori, sexu, bortizkeria, morala ofizialaren kontrako manifestazio gogorrak, erlijioaren kontra batez ere. Gauza askok min egiten digu, gehiegi; eta, ordea, gure inguruan pasatzen dira. Salvadorrekoei bai min egin dietela, batez ere arroparen jabeei! Nik publikoan jarriko nituzke min egiten duten gauza gehienak, salbuespen batekin: umeak. Ikusten dutena azaldu ezin bazaie, ezin dute ikusi; besteak, aitzitik, derrigorrezko ikusi beharko genuke munduan egiten diren injustiziak eta sarraskiak.\nIldo honetan, komentagarria da Ereagako kontainerreko bilduma: Maika Elanen The pink choice. Barruan dauden argazkiak, sexu bereko bikoteak dira, baina ez dago sexu esplizitu edo halakorik; berez, ez dut ulertzen zergatik sartu duten kontainer barruan, normalean umeen begiak saihesteko [ kontainerrek, altuera batean, mirillak dituzte argazkiak ikusteko. Normalean umeentzat aproposa ez diren argazkiak jartzen dira]. Planteamendu kontserbadoreegia iruditu zait, nahiz eta Getxon izan. Asko dago egiteko berdintasunaz eta sexu gaiez. Normaltasunaz urrun omen dago eta barrerak, batzuetan txikiak izan arren, apurtzeko beldurra ematen omen digute.\nHala ere, nire bisitaldi-taldean, bi helburu zeudela hasieratik argi zegoen. Alde batetik, argazkiak ikustea, bestetik Punta Begoña ikusi, izan ere, urte asko itxita egon dira. Argazkiek ez ziguten defraudatu, galeriak ezta ere: ikuspegiak, arkitektura eta atzean dagoen historia ezin hobea da eta. Azalpenak ere eman zizkiguten, nahikoak, baina pasatu gabe. Ematen du entsegu bat dela, arkupeak beste programetan ere irekitzeko. Bistan ikusten dira onurak, baina arazoak ere bai. Zutabe asko deseginda daude, barandak erorita, adreiluak eta hormak zulatuta… Eta metodoko arazoak ere: leku itxita mantendu, edo ireki; pasealekuak ireki, Frankismoko dekorazioa kendu edo mantendu…\nOso bisitaldi ona eta berria izan zen, oso gomendagarria da joatea, argazkiak, zein arkitektura ikusteko. Goiko berdegunean bi galdera ateratzen dira erraz. Non demontre pentsatu zuten Barcelo eta udaleko pertsonaiek hotela egitea, lekua ez baitago, argazkien bezalako sarraski arkitektoniko egin gabe, jakina. Eta bigarrena, Alboko etxekoek, orain daukaten paradisua esklusiboa jendez betetzen utziko dute, gerra eman gabe. Ez dut uste .\nBeti bezala, Getxophoto bistatzera gomendatu behar zaio mundu guztiari eta Punta Begona ere bai (amaituta omen daude sarrerak). Eskertu behar zaie ere udal-aginteei halako iniziatiba mantentzea eta jarraitzea, eta antolatzaileei zein langileei, betiko lana egiteagatik, emankorra eta gozoa.\nGogoratu Getxophotok, Punta Begoñakoaz gain, bisitaldi gidatuak ere egiten dituztela; euskarazko bisitaldia Irailaren 27an, larunbatean izango da (2 € dira). Nik urtero egin dut. Web orrialdean erraz apunta daiteke, merezi du.\nPost hau Ekitaldiak/Ekimenak, Erakusketak, Getxo, Monumentuak atalean eta Argazkigintza, Arkitektura, Getxo, Getxophoto, Punta Begoña laburpen hitzekin publikatua izan da. Gogokoetara gehitzeko lotura iraunkorra.


2014 apirila | Gaztekeriak\nNire esperientziatik eta ezjakintasunetik idaztera noa. Orain dela egun batzuk teknologiaren munduan harrapatuta sentitu nintzen Media Marketeko super zentro komertzialera sartu nintzenean. Nire ezjakintasunean txikitu nintzen tankerarik hartzen ez nien tramankulu elektronikoei begira. Banekien zertara joan nintzen, argazki kamera bat erosio nahi nuen. Baina, ez da zaila arreta desbideratzea hizketan egitea bakarrik falta zaien etxetresana elektriko edo zineman baino pantaila handiago duten...\nGarai bateko bizi osoko lanekin erreza zen hurrengo urtean non eta nola egongo zinen jakitea. Betirako kontratuen esklabo, hipotekaren itzalean. Orain aldiz, egunerokoan bizitzen ikasi dugu. Biharrean pentsatu ezinean, hilero berritzen diren kontratuekin burrukan. Prekarietatearen zulo beltzak, 1000 euroko soldatak mitifikatu ditu, 10 orduko lan aldiak miseria baten truke egiten ditugun bitartean. 56 urteko gizon eta emakumeak langabezian geratzen dira 24 urtekoei lan munduko ateak parez pare...\nIkasturte berriarekin batera mamu beltzak urreratzen ari dira. Lege inposatuak euskal eskoletako margoak ilundu ditu. Hezkuntza arma politiko gisara erabilia izan da urteetan barrena eta garaiko politikariek ere ez dute hau erabiltzeko betarik galdu. Hezkuntza elitista eta baztertzaile baten markoan koka dezakegu ministerioko irakaslea. Protesten armadaren gainetik martxan jarri nahi du bere legea. Honen aurrean Euskal Herrian desobedientziarako irrintziak nonahi sortuz. Desobedientzia arma...


Asteburuan ospatuko da Itsasotik Herrira jaialdiaren bigarren edizioa - Berriak - UrolaKosta\nAsteburuan ospatuko da Itsasotik Herrira jaialdiaren bigarren edizioa\n20 ekimen baino gehiago eskainiko dira urriak 11 eta 12an; Zarautzen\nIkus egitaraua osorik, hemen:\nSormena eta kultura, etxeko txikienen gozagarri\nAurtengo edizioan bereziki landu nahi izan da etxeko txikienei bideratutako kultura eta sormen eskaintza. Ostiral eta larunbatean umeei bideratutako hainbat ekimen antolatu da. Batetik, etxeko txikienek bailarako kultura ondarea ahalik eta modu ludikoenean ezagutu dezaten. Bestetik, sormenari bide emateko, txikienen neurrira sortutako ikuskizun nahiz bizipen-esperientzia ugari izango da.\nHala, jaialdiari berari hasiera emango zaio familiei bideratutako “Inguru…Klown” ikuskizunarekin. Saioa 17:30etan hasiko da. Jarraian, umeei bideratutako beste bi ekintza izango dira 18:30ean: “Entzunez sortu” izeneko sormen-esperientzia tailerraz gain, nahiago dutenek, aukera izango dute ordu berean aurpegiak margotzen ikasteko tailerrean parte hartzeko.\nLarunbatean ere, haurrek izango dute zertaz gozatu. Izan ere, goizean, bi sormen-tailer antolatu dira. 11:00etatik aurrera, buruhandiak egiten ikasteko tailerra egingo da; 11:30an, berriz, zirku tailerra eskainiko du Nere Rubiok. Buruhandi tailerrean parte hartzeko ezinbestekoa izango da aurrez izena ematea; urriaren 10a baino lehen sorkide@urolakosta.eus helbidera idatzita edota zuzenean Urola Kostako Udal Elkartera deituta (943 89 08 08).\nLarunbat arratsaldean, 17:00etatik aurrera, “Olaten xuxurla” izeneko ipuin kontaketa saioa eskainiko du Leire Zinkunegi oriotarrak. Saioa Sormen Eskolan egingo da (Bizkaia kalea, 11).\nHaurrei bideratutako ekintza guztiok (Ipuin Kontaketak salbu) Lege Zaharren Enparantzan egingo dira. Eguraldi txarra eginez gero, Merkatu plazako 1. solairura lekualdatuko dira ekimenak.\n“Ingurumenaren uberan”, zuzeneko emanaldi ugari\nAurtengo eskaintzari erreparatuta, itsas-ondarea eta bailarako kultura-tradizioa balioan jartzeaz gain, zuzeneko ikuskizun berritzaileenez gozatzeko aukera izango dela esan daiteke.\nMusika emanaldiei dagokionez, afalosteko ordutegietatik arratsera igarotzeko apustua egin da. Ostiralean, Unax Nogales eta Antxon Sarasua zarauztar bikotearen eskutik GAME COVER izeneko bertsio-emanaldi musikatuaz gozatzeko aukera izango da. Larunbatean, aldiz, Bermuda Kolektiboak (ANWOLT eta XIARROMAN) musika elektroniko alternatiboa herritarrengana gerturatzeko ahalegina egingo du. Bi musika emanaldiak Lege Zaharren Enparantzan izango dira; 20:00etatik aurrera.\nMusikarekin jarraituz, aipatzekoa da larunbatean ospatuko den eskualdeko abesbatzen lehen topaketa. Elkarrekin eskainiko dute kontzertua eskualdeko 3 abesbatzek (Salatxo Abesbatza, Salbatore Deuna Abesbatza, Zarauzko Abesbatza) eta guztira, 120 pertsona baino gehiago taularatuko dira. Emanaldia Zarauzko Parrokian izango da, 20:15etik aurrera.\nAzpimarratzekoa da, bestalde, Itsasotik Herrira jaialdiaren 2. edizio honetarako espresuki sortutako “HAUTS” bideo-mapping ikuskizuna. Bideo-mapping animazio teknika, dantza eta antzerkia uztartuz osatu da ekimena. Punta-puntako zuzeneko ikuskizun berritzailea ontzen, guztira, sortze-diziplina ezberdinetatik datozen eskualdeko 10 profesionalek hartu dute parte. Emanaldia Arrosategi parkean eskainiko da; eta 4 zuzeneko egingo dira: bi ostiralean (21:00etan eta 22:00etan), beste bi larunbatean (22:00etan eta 22:45ean).\nJakina, eskualdeko itsas-ondareari eta kultura-tradizioari ere egingo zaio keinu. Ez da nolanahiko proposamena Beduola Elkarteak aurtengorako dakarrena: eskualdeko ontzirik zaharrenetarikoa izan litekeen “Hiru Anai” (Deba, 1928) ontziaren berreskuratze-lanak aterako dira argitara, Munoan. Planoak berreskuratu eta ontziaren azterketa egin ostean, kalean bertan, in situ, muntaketa lanak egingo baitituzte herritarren aurrean.\nUdal Elkartearen Laboretegi teknologikoaren eskutik, berriz, 3D inprimatze eta mikroprogramazio erakusketa eskainiko da; bi egunez, Etxezabalan.\nAsteburu osoan zehar eskualdeko artelanak ere izango dira ikusgai. Batetik, “7 begirada ingurumenari” eskultura-erakusketa egongo da Arrosategia parkean. Bestetik, eskualdeko 10 artisten lanak erakutsiko dira Musika plazan, nahiz herriko hainbat establezimendutan.


Irekia Eusko Jaurlaritza - Gobierno Vasco :: Alberto Alberdi sailburuordeak "Bankuak, errentagarritasuna eta diruaren normalizazioari buruzko jardunaldia" inauguratuko du\nAlberto Alberdi sailburuordeak "Bankuak,…\n\n\nAlberto Alberdi sailburuordeak "Bankuak, errentagarritasuna eta diruaren normalizazioari buruzko jardunaldia" inauguratuko du Iturria: Irekia\n\n\nOgasun eta Ekonomia Sailak eskerrak eman nahi dizkie Deusto Business Alumni-ri eta Unibertsitateari, finantzei eta ekonomiari buruzko eztabaida- eta gogoeta-foroak bultzatzeko egiten duten lanagatik. Oraingoan, eskerrak eman nahi dizkiet, halaber, KPMGko presidenteari, Espainiako Bankuko gobernadoreari eta Kutxabankeko presidenteari, ekitaldi honetan parte hartzeagatik.\nGure ustez, oso garrantzitsua da Euskadirentzat eta bertako finantza-plazarentzat hainbat entitatek, Unibertsitateak, aholkularitza-entitateek, Bankak eta erakundeek ahaleginak batzea. Horregatik, konpromisorik handienarekin egin ohi dugu bat haiekin. Nolanahi ere, Pedro Azpiazu sailburuak ez du etortzerik izan, Eusko Legebiltzarreko kontrol-bilkurara joateko eskatu baitiote azken orduan. Horregatik, niri dagokit Eusko Jaurlaritzaren izenean gure esker ona adieraztea.\nPertsona guztiok, eta ekonomialariok bereziki, erregulartasunari eta errepikapenari heltzen diogu ziurgabetasunari aurre egiteko.\nHorregatik aipatzen ditugu beti zikloak, eta horregatik espekulatzen dugu ratio batzuk edo besteak batezbestekora itzultzearekin.\nZikloak, ordea, ilusioak dira funtsean. Izan ere, ekonomia historiaren parte da, eta denboraren geziak noranzko bakarra dauka.\nPaul Samuelson-ek behin eta berriz aipatzen du ergodikotasuna zientziaren baldintza dela (mekanikarekiko analogia batetik hartutako ideia da), baina gaur egun ziur esan dezakegu mundua ez dela ergodikoa, bere ezaugarri bereizgarria ez dela errepikapena, bilakaera baizik. Horixe esan nahi dugu ibilbidearekiko mendekotasuna aipatzen dugunean. Nobel saridunak aitortzen zuenez, horixe adierazten du Bibliak “hemendik behin baino ez gara igaroko” dioenean.\nNire ustez, inork zalantzaren bat badu, nahikoa du berriki bizi izan dugun Finantza Krisi Handiaren edo Atzeraldi Handiaren ondorengo inguruneari begiratzearekin, edota enpresa-kontzentrazio geldiezinari, bankak itzaletan betetzen duen gero eta zeregin handiagoari, zor publiko eta pribatuaren bolumen izugarriei eta diru-politika ez-konbentzional deitzen den horrek betetzen duen ezohiko zeregin agresiboari.\nHistoriari antza hartzen diogu, baina ez da errepikatzen. Iraganaz ikas dezakegu, baina neurri jakin bateraino. Hain zuzen ere hemendik behin baino igaroko ez garelako, kezka handia sorrarazten digu gaur hemen eztabaidatuko dugun diru-normalizazioaren prozesu horrek.\nEgia dio Nazioarteko Ordainketa Bankuak (BIS) normalizazioaren bidea estua dela eta banku zentralek oreka zail bati eutsi behar diotela dioenean. Oso poliki joateak gainberotzearen eta finantza-ezegonkortasunaren arriskua ekar dezake, eta bizkorregi joateak, berriz, hazkundea bera jar dezake arriskuan, zor-bolumenek gora egiten jarraitu duten eta aktiboen balorazioak merkatu askotan handiak diren testuinguru batean.\nEta arazoa ez da finantza-baldintzena, besterik gabe. Baldintza horiek desberdinak badira, baldintza errealak ere desberdinak direlako da. Informazioaren eta sareen aroko hazkundea ez da iristen, inondik ere, energiaren eta makinen aroko produktibitate-erregistroetara. Demografia goitik behera aldatu da, eta geraldi sekular baten aurrean gaudela esan dezakegu, ez baikaude ziur inbertsio nahikoa bermatuko duen interes-tasa jakin bat egon daitekeenik.\nEz gaude ziur horretaz, eta ez gaude ziur zer interes-tasa edo zer hazkunde-kurba behar den enpresen, familien eta gobernuen egungo zorpetze-egitura bideragarria izan dadin.\nZorraren inguruko ohartarazpenak etengabeak dira, eta iritzi publikoa kezkatzen hasia dela esango nuke. Nazioarteko Diru Funtseko zuzendariak hilaren 1ean gogorarazi zuenez, munduko zorra 182 bilioi dolarrera iritsi da, eta horrek esan nahi du 2007an baino % 60 handiagoa dela.\nBestalde, Nazioarteko Ordainketa Bankuak (BIS) behin eta berriz azpimarratu du, beste inork baino neurri handiagoan, krisiaren ezaugarri bereizgarria finantza-ziklo bat eta ziklo erreal bat gainjarri izana izan zela, eta kontuan hartu behar direla finantza-ziklo horren oinarrizko adierazleak (eta, bereziki, kredituak Barne Produktu Gordinean duen proportzioa eta zorraren zerbitzua). Banku horrek bere azken txostenean adierazten duenez, zorra Barne Produktu Gordinaren % 217 da (269 herrialde aurreratuetan eta 176 garapen-bidean dauden herrialdeetan), eta % 179 zen 2007an (233 herrialde aurreratuetan eta 113 garapen-bidean daudenetan). Gainera, ohartarazpen hau egiten du:\n“Ameriketako Estatu Batuetako, Erresuma Batuko eta, neurri txikiagoan, Frantziako eta Europako beste herrialde batzuetako enpresa ez-finantzarioen balantzea okerrera egiten ari da etengabe. Palanka-efektuaren areagotzeak, interesaren estaldura-ratioen beherakada esanguratsuak eta A kalifikazioa edo hobea duten enpresen ehunekoaren beherakadak agerian uzten dute okerragotze hori”.\nDuela gutxi, Europako Banku Zentraleko presidenteak, banku horretako ekonomialari buruak eta Frantziako Bankuko gobernadoreak kezka agertu dute bankuez kanpoko finantza-sektorearen tamainaren eta palanka-efektuaren inguruan, eta adierazi dute sektore hori ahaztuta geratu dela banku-sektorea sendotu den bitartean.\nBitxia bada ere, joan den urteko azaroko Financial Stability Review izenekoan Europako Banku Zentralak potentzialtzat hartu zuen bankuez kanpoko finantza-sektorearen likidezia-arriskua eta gainezkatze-ondorioen arriskua, eta arrisku ertaina eta handia ere kontuan hartzen dituen eskala baten behealdean kokatu zuen arrisku hori. Joan den maiatzeko berrikuspenean, berriz, alderdi hori baino ez da azpimarratzen, eta finantza-sisteman sortuko den eta bankaren kapitala arrisku larrian jarriko ez duen asaldura-egoera baten parte dela adierazten da.\nBestalde, G-20arentzat bankuez kanpoko finantza-sektorea eta haren bertsio estua (hau da, itzaleko banka) monitorizatzen dituen Financial Stability Board izenekoak jakinarazi digu banka horrek % 7,6ko hazkundea izan duela, 45 bilioira iritsi dela eta finantza-aktibo globalen % 13 biltzen dituela.\nHalaber, zenbait jurisdikziotan palanka-efektu handia eta likideziaren eta epeen eraldaketa ikus daitezkeela jakinarazi du. Dakigunez, posizio likidoak aktibo egituratu bihurtu izanak (toxikoak izan ziren aktiboak, alegia) oso zeregin garrantzitsua bete zuen krisian, eta, beraz, mundu hori hobetu ikuskatu behar dela dirudi.\nBaina, tira, nik testuinguruaren ezaugarri kezkagarri horiek aipatu baino ez nituen egin nahi, jakinik, bestalde, arriskurik handienak identifikatu gabeko edo behar bezala identifikatu gabeko faktoreei lotuta daudela. Orain, labur-labur, egoera euskal ekonomiaren ikuspegitik nola ikusten dugun aipatu behar dut.\nEusko Jaurlaritzak hiru mezu nagusi helarazi ditu gure ekonomiaren inguruan.\nLehen mezua da hazkunde-eredu orekatua dugula, ikuspuntu sektorialetik zein eskariaren ikuspuntutik. Eredu horretan, barne-eskaria da indar nagusia eta ekipamendu-ondasunetan egindako inbertsioak portaera ona agertzen du, baina ez da kanpo-defizitik sortzen.\nBigarren mezua soldatak berreskuratu behar zirela izan da, eta ekitate-arrazoiak zaudela horretarako. Izan ere, produktibitateak % 1 egin zuen gora, eta hazkundea bultzatuko zen atze-haizeak amaitzean. Azkenean, badirudi gauzak bide horretatik doazela: soldata-kostuek % 1,6ko igoera izan dute lehen seihilekoan % 0,5ekoa izan zuten joan den urtean), eta aurten adostutako hitzarmenetako soldatek %2,3ko igoerak jasotzen dituzte, indarrean daudenena %2koa den bitartean.\nEta hirugarren mezua zorpetzearen kontrolari lotuta dago hain zuzen. Euskal ekonomiak ere parte hartu zuen krisia eragin zuen finantzaketa-boladan, kredituak Barne Produktu Gordinean zuen proportzioa bikoiztu egin baitzen 1995etik 2010era bitarte (% 64tik % 128ra). Harrez geroztik, % 96ra murriztu da, eta, Eustaten ondare-kontuen arabera, palanka-efektuak behera egin du nabarmen enpresetan, hamar puntutan murriztu baitute zorpetzeak beren balantzean duen proportzioa 2009tik 2015era bitarte.\nHiru urtean % 3 inguruko hazkundea izan badugu ere, zorra nabarmen murriztu dugu, eta, beraz, hobeto prestatuta gaude interes-tasen balizko igoera bati aurre egiteko.\nMezu horiek osatzeko, azpimarratu dugu euskal ekonomia bere ahalmenaren gainetik hazi dela; guretzat, ahalmen hori % 2-2,5era iristen da.\nHorrek ondorio garrantzitsuak ditu sektore publikoan, eta ondorio horiek aipatu nahi nituzke orain. Horrelako testuinguru batean, beharrezkoa da kontsolidazio fiskalean aurrera egitea, etorkizunerako maniobra-marjina lortzeko. Eta horixe egin dugu: 2017.urtea, Ekonomia Itunari buruzko Akordioen ondorio irregularra desagertu ondoren, Barne Produktu Gordinaren % 0,1eko defizitarekin eta zor-jaulkipenaren 300 milioiko murrizketarekin amaitu genuen. Hortaz, zor-jaulkipena Barne Produktu Gordinaren % 14,1era iritsi zen urtearen amaieran, hau da, Estatuarekin itundutako mugatik nabarmen beherago, % 14,7koa itundu baitzen. Aurten, aldeko egoera baliatu nahi dugu lorpen hori finkatzeko, eta urtea defizitik gabe amaitzeko helburu zaila lortu nahi dugu, hasierako aurrekontuan Barne Produktu Gordinaren % 0,4 ezarri bazen ere. Nolanahi ere, iristen ari gara % 13ko zorra izateko helburura, hau da, Autonomia Erkidegoetarako erreserbatutako % 60ko tartearen zatira; Estatu osoan, balio horiek % 24,7 eta % 98 dira, hurrenez hurren.\nAzkenik, Eusko Jaurlaritzak asmo handiko aurrekontua planteatuko du 2019. urterako. Aurrekontu horrek kontsolidazio fiskala babestuko du, baina, aldi berean, are irmotasun handiagoarekin bultzatuko ditu ekonomiaren hazkunde potentziala handitu dezaketen faktoreak, hala nola berrikuntzarekiko konpromisoaren jarraitutasuna gastua % 5 igotzearen bidez, inbertsio publikoaren % 7tik gorako igoera, eta giza kapitalaren hobekuntza hezkuntza indartzearen bidez.\nEta amaitu behar dudanez gero, hasierako argudiora itzuli nahi nuke Stephen Grellet misiolari kuakeroak Biblian oinarrituta idatzitako pasarte batekin:\n“Behin baino ez naiz igaroko mundu honetatik. Beraz, utz iezadazue orain egiten edozein gizakiri egin diezaiokedan mesede edo onura oro. Ez iezadazue utzi atzeratzen edo alde batera uzten, ez bainaiz berriz igaroko bide honetatik”.\nOngia egiteko gonbidapena da, eta nik egin behar duguna ongi egiteko gonbidapena gaineratu nahi diot. Bide honetatik berriz igaroko ez garenez gero, indar politiko guztiek ere aurrera egiten laguntzea espero dut.\nALBERDI_2.jpg 4 MB (jpg)\nalberdi_jornada_01.jpg 4 MB (jpg)\nalberdi_jornada_02.jpg 4 MB (jpg)\nalberdi_jornada_03.jpg 800 KB (jpg)\nINTERVENCION_EUS_ALBERDI_KP... 200 KB (application/msword)\nAGINDUA, 2017ko urriaren 10ekoa, Hezkuntzako sailburuarena, zeinaren bidez eskola-garraiorako banakako diru-laguntzetarako deialdia egiten baita desgaitasun fisikoa, psikikoa edo sentsoriala duten ikasleentzat, baldin eta eskolatuta badaude etxebizitzaren…\nAGINDUA, 2018ko ekainaren 13koa, Hezkuntzako sailburuarena, zeinaren bidez eskola-garraiorako banakako diru-laguntzetarako deialdia egiten baita desgaitasun fisikoa, psikikoa edo sentsoriala duten ikasleentzat, baldin eta eskolatuta badaude etxebizitzaren…\nEDIKTUA, 511/2018 apelazio-errekurtsoaren ondoriozkoa.\nAGINDUA, 2019ko ekainaren 12koa, Hezkuntzako sailburuarena, zeinaren bidez eskola-garraiorako banakako dirulaguntzetarako deialdia egiten baita desgaitasun fisikoa, psikikoa edo sentsoriala duten ikasleentzat, baldin eta eskolatuta badaude etxebizitzaren…


Politika soziala - ORDIZIAKO UDALA - Results from #8\nGoazen Ordiziako Olinpiadak jokatu dira\n2019 Urria 10\nGaur goiz osoan zehar Goazen Ordiziako Olinpiadak jokatu dira. Toka, giza proba, erreleboak... hamaika jolas egin dira eguraldi eta giro paregabearekin. Talde hori, gorri, berde eta urdinetan banatuta, bakoitzak haren taldeko biserak jarrita egin ditu probak. Amaieran, bisera horiek jaso eta Afrikako Kellesensa eta Yoire Gobernuz Kanpoko Erakundeei bideratuko zaizkie. Hemen eguneko argazkiak:\nBadatoz Goazen Ordiziako Olinpiadak\n2019 Urria 9\nBihar ospatuko ditugu Goazen Ordiziako Olinpiadak. Hirugarren edizioa izango da aurtengoa. Ekintza bera 10:30ean hasiko da baina parte hartzaileak 10:20rako Zuhaizti parean elkartuko dira.\nGuztira lau talde izango dira:\nBerdea: Zuhaizti, Udala, Garagune eta 12 ikasle.\nUrdina: Osakidetza eta Osasun Publikoa, 12 ikasle eta Eguneko zentroa.\nGorria: Kimetz, 12 ikasle, eguneko zentroa eta Goazen.\nHoria: Nagusilan, 12 ikasle eta Goazen.\nTalde bakoitzean 12 ikasle inguru egongo dira, 6 Oiangurenekoak eta beste 6 Jakintzakoak. Jokoei dagokionean, toka, igela, erreleboak, zaku lasterketa, giza proba, zinta jolasa eta pañueloarena izango dira. Gainera, taldeko koloreko biserak eramango dituzte parte hartzaile guztiek.\nIraupenari erreparatuz, 12:00ak aldera amaituko dira Olinpiadak.\nErresidentzietako grebarekin bat egin du Udalak\n2019 Urria 8\nEgunotan Gipuzkoako erresidentziak eta eguneko zentroak aldarrikapenak eta greba egiten ari dira, eta gaur goizean Ordiziako Udaleko alkateak, Adur Ezenarrok, harrera egin die plazan. Helarazi dituzten eskaerak entzun ostean, Ordiziako Udalak herriko egoitzako egoera hobetzeko "ahal duen guztia" egingo duela hitzeman du, bertan dauden adineko pertsonen kalitatezko zaintza bermatze aldera, langileen lan baldintzak hobetzeko asmoz.\nAlzheimerraren tailerra, arrakastatsua\n2019 Urria 1\nAtzo arratsaldean Zuhaizti zentroan Alzheimerraren hamaika aurpegiak azaleratu zituen Afagi, Gipuzkoako Alzheimerraren elkarteak. Aretoa entzulez bete zen Naroa Diaz eta Begoña Rodriguezen azalpenak entzuteko. Tabuak alde batera utzi eta errealitatea mahai gainean jarri zuten.\nGoazen Ordizia abian da\nUDALAK FLOREAGAKO HITZARMENA ONARTU DU\nORDIZIA, BOLUNTARIOEN ERAKUSLEIHO BESTE BEHIN\nAFAGIK ESTIMULAZIO KOGNITIBORAKO TAILERRA EMANGO DU ORDIZIAN ALZHEIMERRA, DEMENTZIA SINDROME BAT EDO GALERA KOGNITIBO ARINA DUTEN GOIERRITARRENTZAT


Esfinter - Wikipedia, entziklopedia askea.\nEsfinter zuntz biribileko giharra da, zulo baten inguruan eraztun gisa ezarrita dagoena eta zuloaren neurria (itxi eta ireki) aldarazten duena. Esfinter asko dago izaki bizien gorputzean. Horien artean ezagunak dira uzkian dagoena eta maskuriaren lepoan dagoena; azken horrek gernuaren irteera erregulatzen du.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-9-20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nOrriaren azken aldaketa: 11 abendua 2019, 20:16.


About: Balentin Berriotxoa\nBalentin Faustino Berriotxoa Arizti (Elorrio, 1827ko otsailaren 14a - Trang-Thu gaztelua, Tonkin, gaur egun Vietnam, 1861eko azaroaren 1a), batez ere San Balendin Berri-Otxoa santu izenez ezaguna, bizkaitar misiolari domingotarra, apezpiku eta martiria izan zen. 1988an kanonizatua izan zen. Bilboko elizbarrutiaren zaindaria, San Inazio Loiolakoarekin batera, eta Bizkaiko patroia da.\nBalentin Faustino Berriotxoa Arizti (Elorrio, 1827ko otsailaren 14a - Trang-Thu gaztelua, Tonkin, gaur egun Vietnam, 1861eko azaroaren 1a), batez ere San Balendin Berri-Otxoa santu izenez ezaguna, bizkaitar misiolari domingotarra, apezpiku eta martiria izan zen. 1988an kanonizatua izan zen. Bilboko elizbarrutiaren zaindaria, San Inazio Loiolakoarekin batera, eta Bizkaiko patroia da. (eu)\nBalentin Berriotxoa (eu)\nBalentin Faustino Berrio-Otxoa Arizti (eu)


Nola planifikatu estrategia bat | Kukumiku Crowdfunding\nNola planifikatu estrategia bat zure crowdfunding kanpainarako\nAurki ezazu zeure crowdfunding kanpainaren hedapena planifikatzeko kontuan eduki behar duzun guztia.\nZergatik da hain garrantzitsua planifikatzea?\nAurrena erein beharra dago uzta jasotzeko. Ohiko oker bat da uste izatea crowdfunding kanpaina batek funtzionatzeko nahikoa dela sortzea eta sare sozialetan partekatzea. Hori oso gutxitan gertatzen da, eta ia beti larrialdietan.\nHorregatik, kanpaina bat hasi baino lehen guztiz gomendagarria da zer mezu igorri behar dugun jakitea, nori helarazi behar diogun eta zer baliabide erabiliko ditugun horretarako.\nZure kanpainaren hedapenerako funtsezko alderdiak\nZer mezu bidaliko dugun\nFuntsezkoa da gure kanpaina ongi prestatzea: testuak, irudiak, ikuspegia eta, batez ere, zer kontatu nahi dugun jakitea.\nEz da gauza bera adiskide edo familiarteko batengana edo enpresa batera zuzentzea. Mezua, bidea eta ikuspegia desberdinak izango dira kasu bakoitzean.\nZer bide erabiltzen dugun\nEzin konta ahala aukera daude: sare sozialak, komunikabideak, ekitaldiak, ahotik ahora, kartelak… Garrantzitsua da jakitea zeintzuk erabiliko ditugun.\nJarraitu behar duzun guztia:\nJendea gure kanpainara erakartzea eta parte har dezan lortzea.\nHorretarako gure mezuak erakargarria eta ekintzarako deia izan behar du.\nInformazioz hiperrasea dagoen mundu honetan tarte bat aurkitzea eta arreta erakartzea oso zaila da baina ez ezinezkoa. Kontuan eduki behar dugu hori kanpaina erakargarri eta atentzioa ematen duen bat sortzeko, eta lehen momentutik interesa pizten duen mezu bat bidaltzeko.\nPresta ezazu ondo crowdfunding kanpaina\nZure mezuaren funtsezko zati bat sortzen duzun crowdfunding kanpaina izango da. Zeure historia kontatzeko era, irudiak bideoa, gardentasun maila, argitasuna, etab.\nZenbat eta landuagoa egon zure kanpaina, orduan eta erakargarriagoa izango da eta konfiantza eta segurtasun handiagoa emango die zure kolaboradore izan daitezkeenei.\nZein da gure target edo publiko helburua?\nBeti jakin behar dugu zein den gure target edo publiko helburua. Aztertu zein egon daitekeen interesaturik gure kanpainan, zein diren gure kausarekin bat datozen sare sozialetako talde edo kolektiboak. Zenbat eta hobeto doitu gure behatokia orduan eta zehaztasun handiagoa edukiko du gure ahaleginak?\nNori zuzentzen natzaio?\nOrokorrean gure tonua beti bertsua izango bada ere, gure hizkera ez da berdina izango geure hurbileko adiskide edo familiartekoei zuzentzen garenean edota ezezagun eta enpresekin ari garenean.\nAlde handia dago ezagutzen gaituen eta gutaz fidatzen den jendearen eta ezagutzen ez gaituztenen artean; azken hauei segurtasuna, gardentasuna eta konfiantza ematen saiatu behar dugu.\nZer adierazi nahi diet?\nEz dugu etengabe laguntza eske jardun behar. Garrantzitsua da ez aspertzea ere. Jarduera fluxu altua mantendu behar dugu, baina gehiegizkoa izan ez dadin saiatuz.\nAipa ditzakegu kanpainari buruzko albisteak, lortu ditugun babesle berriak, komunikabideetan eginiko agerraldiak, kausari buruzko informazio interesgarriak edo bitxikeriak, azal dezakegu gure kanpainaren funtsezko zergatia edo gaia, sor dezakegu debatea, etab.\nNori zuzentzen gatzaio\nFamilia eta hurbileko adiskideak\nFamilia eta hurbileko adiskideak kanpainaren funtsezko atala dira. Horiek osatzen dute gure babesaren muina. Inplika daitezen lortu behar dugu, eta ahalik azkarren.\nIa ezinezko izango da beste inongo laguntzarik lortzea, geure ingurune hurbilekoak lortzeko gauza ez bagara. Horixe izango da kanpora begira daukagun berme zigilua: geure hurbilenekoen laguntza lortzen ez badugu, nola nahi dugu ezezagunena lortzea?\nKomunitatea eta jarraitzaileak\nTalde honetan barne hartzen dira geure adiskide edo familiarteko izan gabe nolabait gure kanpainarekin bat datozenak. Ezagutzen gaituztenak, gure erakundeko kide edo zaleak direnak, auzokideak, sare sozialetako lagunak, etab. Hitz batean, gure kausa ezagutzen duen edo interesatzen zaion jendea.\nZailagoa izango da hauen konfiantza irabaztea; horregatik gardentasuna eta segurtasuna eskaintzen saiatu behar dugu, eta aldi berean hunkitu egin behar ditugu beren laguntza ezinbestekoa dela senti dezaten.\nHemen gizateria guztia sartzen da. Ezagutzen ez gaituen eta gure kanpainarekin inolako loturarik ez daukan jendea da; beraz, hauen arreta erakartzen eta konbentzitzen saiatu behar dugu.\nFuntsezkoa izango da hedapen eta zabalkunde handia lortzea komunikabideetan eta, horren aurretik, geure komunitatearen laguntza eta bermea.\nLaguntza guztiak ongi etorriak badira ere, normalean enpresek pertsona partikularrek baino ekarpen handiagoak egiten dituzte.\nZuen helburuetako bat da aurretiaz aztertzea zein enpresa mota egon litezkeen interesaturik zuei laguntzeko.\nEnpresek hainbat era dauzkate zuen zure kanpainan parte hartzeko. Egin dezakete dohaintza bat, izan daitezke matchfunder eta zure kanpainak lortzen dituen ekarpenak biderkatu, edo egin dezake ondasun edo zerbitzuren baten zozketa. Gogoratu lor dezaketela dohaintza ziurtagiri bat eta errenta aitorpenean kanpainara egin duten ekarpena desgrabatu.\nErreferentziako pertsonak (Ospetsuak)\nZaila bada ere guztiz etekintsua da pertsona ospetsuren baten edo dihardugun alorrean erreferentea den norbaiten laguntza eta inplikazioa lortzea.\nEz bakarrik lagundu dezaketelako, baizik eta bereziki, daukaten ospeari eta jarraitzaile komunitateari esker lor dezakegun entzute eta hedapenagatik.\nEra berean eskain dezakete zozkatu litekeen zerbait ere.\nEsan beharrik ez dago, kanpaina digital bati zabalkundea emateko daukagun baliabide garrantzitsuenetako sare sozialak izango dira.\nGomendagarria da gutxi gorabehera ezagutzea bakoitzaren funtzionamendua eta estrategia egokitzea.\nFuntsezkoa izango da hedapena lortzea lurraldeko komunikabideetan ez ezik estatu mailakoetan baldin gure kanpainak hurbileko ingurunetik harago laguntzak eskuratzea nahi badugu.\nHas zaitez baliabide digital, bertako irrati, etb.ekin eta, ahal baduzu, saiatu hedabide jereralistekin.\nEgizu proba behar besteko interesa sor dezaken prentsa ohar erakargarri batekin.\nMailing eta mezularitza aplikazioak\nGaur egun gure hedabide erabilienak dira; bai Whatsapp eta bai Telegram atal garrantzitsu bat dira gure komunikazioan.\nParteka ezazu zeure kanpaina era zuzen eta pertsonalean edo gure lagun taldean, familian zein lankideen artean.\nAhal izanez gero guztiz baliagarria gertatuko zaizu, zure kanpaina solidarioa dela eta ekitaldi bat antolatzea. Egin dezakezu aurkezpen bat, kontzertu bat, bideo bat, jaialdi bat edo denak batera.\nZure lehenbiziko kanpaina ez bada, aitzakia on bat daukazu ekitaldia baliatuz, aurreko kanpainetan lortutakoa erakusteko; horrela konfiantza sortu eta emaile berriak konbentzituko dituzu.\nAhoz aho zuzenean\nBalia ezazu hurbileko lagunekin zeure kanpainaz hitz egiteko aurkezten zaizun aukera oro, esaiezu zertan ari zaren edo zer egin nahi duzun eta eska iezaiezu laguntza. Komunikatzeko dagoen biderik zuzenena da eta daukan eragina ere handia da.\nKukumikun zeure kudeaketa alorretik kanpainaren eguneratzeak bidaltzeko aukera daukazu. Bertan azaldu ditzakezu sortzen diren berriak, albisteak, aldaketen berri eman eta egiten dugunaren inpaktua azaldu.\nBeste web batzuetan integra daitekeen Widgeta\nWidget deritzona zure kanpaina beste web batzuetan integratzeko balio duen erreminta da, jendeak ikus dezan eta bere dohaintza edo ekarpenak zuzenean egin ahal izan ditzan.\nOso baliagarria da baldin webgunea edo laguntzen dugun jendea badaukagu eta web edo blog batean sartu nahi badu gure kanpainari zabalkundea emateko.\nAurretiazko plangintza ezinbestekoa da. Erein egin behar da uzta jasotzeko.\nEgizu zuzenduko zatzaizkienen eta erabiliko dituzun baliabideen zerrenda.\nHaztatu eta girotu eremua hasi aurretik.\nFuntsezkoa duzu zeure hurbileneko lagun taldearen babesa kanpaina hasi aurretik.\nEska iezaiezu zabalkunde lanean laguntzeko. Batez ere ezaupide edo jarraitzaile asko badituzte.\nKanpainak dirauen bitartean zabal itzazu beronekin zerikusia daukaten albisteak.\nBat baino gehiago bazarete banatu eginkizunak.\nZuzendu, sortu ahala, funtzionatzen ez duela ikusten duzun guztia.\nHas zaitez orduan zeure kanpainia prestatzen\nZure lehenbiziko kanpaina al da?\nZiurta zaitez betertzen dituzula baldintzak eta lor ezazu aholkularitza zeure webgunea prestatzeko behar duzun guztiaz.\nBete itzazu baldintzak\nProiektu eta kanpainek solidarioak izan behar dute eta irabazi asmorik gabekoak. Ia edozein egoeratara egokitzen gara, baina badira gutxieneko baldintza batzuk kontuan eduki behar dituzunak.\nZeure crowdfunding gunea editatzeko aholkuak\nKanpaina bati ekiteko eduki beharrekoak dira testuak, irudiak eta bideo bat ere guztiz gomendagarria da.


Julian Larreak kanako enborra 57 minutuan moztu du 90 urterekin | Kirolak | GARA Euskal Herriko egunkaria\nJulian Larreak kanako enborra 57 minutuan moztu du 90 urterekin\nBarakaldarrak igandean egindako marka Guiness liburuan sartuko da.\nIgande eguerdian Julian Larreak, Barakaldoko 90 urteko gizonak, aizkoran sekulako marka egin zuen Arratiako Axpe Goikoa jatetxe aurrean. Kanako enborra, hau da, 108 ontzakoa, gerri bueltan 2,85 metro dituen pago enborra, etzanda jarrita moztu zuen 57 minutu eta sei segundoan. Enborraren erdia 31 minutu eta 28 segundoan egin zuen. Marka ikaragarria da. Adin horretan, enbor gainean hainbeste denboran tente irautea besterik gabe meritu handia da.\nLarreak egin duen balentria Guinness liburuan sartzekoa da. Pena da oihartzun handia izan behar lukeen marka zokoratua gelditzea, eta bertan ehun bat pertsona soilik izatea begira, baina Julianek egin du berea: 90 urterekin kanako enborra partitu eta aski fresko, arnasesturik gabe, enbor gainetik jaitsi.\nOzetan Gaztedikoak nagusi\nLarunbatean jokatu zen Ozetan Euskal Herriko lauko sokatira txapelketako lehen ekitaldia, 300 kilotan gizonezkoek eta 260 kilotan emakumezkoek. Gizonezkoen lehen bi postuetan tiraldi oso parekatuak izan ziren eta, horrexegatik, 300 kilotan parra egin zuten 3,5 puntura Gaztedik eta Berriozarrek, hirugarren Antsoain izan zen bi punturekin eta azkena Bizindar puntu bakarra lortuta.\nEmakumeen mailan zortzi talde neurtu ziren 260 kilotan. Hemen Gaztedi eta Badaiotz A 7,5 punturekin berdinduta gelditu ziren. Jarraian, Txantrea Bk 6 puntu batu zituen, Badaiotz Ak 5, Ibarrak 4, Badaiotz Bk 3, Txantrea Ak 2 eta Bizindarrek 1.\nBizkaiko zortziko sokatiran, 640 kilotan, irabazlea Gaztedi izan zen 12 puntu eskuratuta. Goiherrik 9 puntu bildu zituen, Mundakak 6, Abadiñok 3 eta emakumezkoen taldeak bat.\nLeitzan Urrezko Aizkoraren Kopako kanporaketa jokatu zen. Bi aizkolarik parte hartu zuten: Jon Rekondo leitzarrak eta Juan Jose Lopez lezaundarrak. Etxekoak irabazi zuen, hamar kana-erdiko mozten 23 minutu eta 25 segundoko denbora erabiliz. Lopezek ia minutu bat gehiago (24,15) behar izan zuen. Rekondok datorren kanporaketan parte hartuko du.\nBestalde, Gabonetako harri-jasotze txapelketan Jon Gisasola Zelai V.a eta Aritz Etxeberria Ureta neurtu ziren. Erabili zituzten harriak 100 kiloko zilindro zaharra, kubikoa eta bola izan ziren, bakoitzarekin hiru minutuko txandak eginez. Gisasolak guztira 71 leporatze egin zituen eta Etxeberriak 63 jasoaldi. Horrela, Mallabiko gazteak, Gisasolak, aurrera egin du lehiaketan.\nEta Azkoitian, San Andres saria ospatu da. Larunbatean Telleria lasartearrak 44 plaza eta 4 zinta egin zituen, Urtia azkoitiarrak 42 plaza eta 3,90 metro eta Soarte elgoibartarrak 36 plaza, 4 zinta eta 1,02 metro. Atzo jokatu zen azken ekitaldia.\nUrrezko Aizkoraren Kopako kanporaketa jokatu zen Leitzan, eta Jon Rekondo etxeko aizkolaria nagusitu zen Juan Jose Lopezen aurkako norgehiagokan.


Euskal, kataluniar, galiziar eta espainiar kultur institutuek hitzarmena sinatu dute | Culture | Naiz\nIrene Larraza, Etxepare institutoko zuzendaria, gainontzeko zuzendariekin hitz egiten. (ETXEPARE)\nLau hizkuntzatan sinatutako lankidetza-hitzarmen honek lau urteko indarraldia izango du, luzatzeko aukerarekin. Protokoloak lankidetza-esparru bat ezarriko du espainiar Estatuko berezko kultura eta hizkuntzak sustatzen dituzten ekintza komunetan parte hartzeko, betiere bakoitzak «bere jarduera-esparruen eta aukeren barruan».\nIrene Larraza, Etxepare Euskal Institutuko zuzendariak, Anjel Lertxundi idazlearen esaldi bat hartu du maileguan akordioa sinatzera bultzatu duten arrazoiak azaltzeko: «Ez dago ezer unibertsalik, sostengu edo jatorri partikularrik ez duenik».\nEtxeparerentzat, sortu zenetik nazioarteko hainbat kultur erakunderekin lankidetza estuan ari dena, Institut Ramon Llullekin, Consello da Cultura Galegarekin eta Cervantes Institutuarekin egindako akordio hau «mugarri bat gehiago da gure kulturaren nazioartekotzean». Halaber, «zentzuduna da bidearen zati bat elkarrekin egitea eta aniztasuna elkar ulertzeko beste modu bat dela aitortzea», dio.\nIolanda Batallé, Institut Ramon Llulleko zuzendariak, Larrazaren hitzak azpimarratu ditu, eta gehitu du: «Hitzarmen hau denon artean komunikatzeko estrategia baten parte da, elkarrekin urrunago iristen garelako». Era berean, gogo handiz agertu da Ramon Llull Institutuaren 18 urteko ibilbidean pilatutako ezagutza gainerako erakundeekin partekatzeko.\nRosario Alvarez Blanco Consellok, Cultura Galegako zuzendariak, bere aldetik, ekitaldi horren «garrantzi sinbolikoa» azpimarratu du. Gaineratu duenez, erakunde bakoitzak bere berezitasunak izan arren, «gehiago da batzen gaituena bereizten gaituena baino», eta «hizkuntzak adierazpen eta komunikazio sistemak dira, ezin dira oztopo gisa ulertu».\nSinadura-ekitaldian gidari lanak egin dituen Instituto Cervanteseko zuzendari Luis García Monterok, elkarlan honetan institutu honek izan duen papera azpimarratu du: «Poztasun eta esanahi handiko unea da hau. Jarduera hauek Cervantes Institutuaren bihotzean egon behar dute, bere aberastasun eta aniztasunaz harro dagoen Espainia baten irudia emateko».


Kirol-ibilbideak - Ayuntamiento Valle de Egüés | Eguesibarko Udala\nPortada » Kirola » Kirol-ibilbideak\nEguesibar bailara aktiboaren ibilbidea\nIbilbide honetan, animalien eskulturak dituzten egurrezko totemak aurkituko dituzu. Totem bakoitzak kartel bat dauka, Eguesibarreko herri baten izenarekin, eta Qr kode bat, zeinarekin honako hauek egin ahal izango dituzun:\n1.- Ariketa fisikoa egitea: totem bakoitzak adin bakoitzari egokitutako kirol-proba bat du.\n2.-Ezagutu zure udalerria: ezagutu Eguesibarreko herri eta auzo guztiak.\n3.- Zure udalerrian bizi den fauna ezagutzea: irudikatutako animalia bakoitzaren informazioa.\nARRANOA: Hainbat hegazti falkoniformeren izena da, guztiak ere akzipitridoen familiakoak, arrano arrantzalea izan ezik, pandionidoen familiakoa baita. Eguneko hegazti harrapariok moko sendo kakodunak eta hanka indartsuak dituzte, eta azazkal makur eta zorrotzak ere bai.\nIGELA: Izen generikoak Anfibio Nuroen multzo bat izendatzen du, Ranidae, Hylidae eta Discoglossidae familietakoak. Nafarroan, badira bost espezie izen horrekin.\nTRIKUA: Aise ezagutzen dugu, larruazala arantzaz estalia baitago bizkarraldean. Banaketa-eremuaren barnean Mendebaldeko Europa dago. Nafarroa osoan bizi da, baina erditik iparraldera da ugariagoa.\nAZERIA: Erdi tamainako ugaztun haragijalea da. Isats ile luze eta trinkoa du ezaugarri, bai eta mutur zorrotza nahiz belarri handi eta zorrotzak ere. Ilaje luze eta trinkoaren kolorea aldakor samarra da, eta tonu gorrikarak edo marroiak dira nagusi. Bederatzi kiloko pisua izan dezake.\nBASURDEA: Suidoen familiako ugaztun ungulatua da, txerriaren aurrekoa; bi-biak arras ongi hibridatzen dira. Gorputz sendoa du, alboetan lautua, ile gaztainkara beltzaxkaz betea; basurde zaharrenetako ileek zilar-koloreko islak dituzte. Salbuespenez, basurde batzuek 150 kg-ko pisua izan dezakete. Goiko letaginak kanporantz makurtuak daude, eta bai letagin horiek, bai behekoek, garapen nabarmena izan dezakete adinarekin.\nERBIA: Ugaztun logoformoa da. Belarri eta hanka luzeak ditu ezaugarri, untxiak dituenaren aldean. Halaber, untxiarenaz arras bestelako biologia dauka. Ez du gordelekurik egiten, eta ziklo osoa lur arrasean egiten du. Ohitura gautarrak ditu, lurrean sakonune txiki bat haztakatu, eta bertan makurtu eta kumeak hazten ditu. Bi eta bost kumeren artean izaten ditu, urtarriletik uztailera. Funtsean, landarejalea da; belarretako hostoak eta zurtoinak, hain zuzen.\nBASAKATUA: Erdi tamainako ugaztun haragijalea da. Etxeko katuaren antzeko itxura du eta, zenbaitetan, zaila zaigu harengandik bereiztea. Ugaztun txikiak eta hegaztiak jaten ditu, bereziki. Ohitura gautarrak ditu eta, funtsean, oihan espeziea da. Araldia otsailean eta martxoaren hasieran izaten da.\nLEPAZURIA: 30 zentimetro inguruko ugaztun mustelidoa da, buru txikia, belarri biribila, lepa luzea, hanka laburra; bizkarreko ilea gaztainkara du; nabarra, isatsean, eta zuria, eztarrian eta bularrean. Gautarra da eta kaltegarria, animalia erabilgarri aunitzen kumeak hiltzen baititu.\nTXOLARREA: Plozeidoen familiako hainbat hegazti paseriformeren izena da. Ezagunena etxe-txolarrea da (Passer domesticus), gure hiri eta herrietan bizi dena. Teilapean edota eraikinetako zuloetan egiten du habia. Zenbaitetan, oso ugaria denez, izurria izan daiteke baratzeko landareendako eta zerealarendako. Landa-txolarrea (Passer montanus) txikixeagoa da eta landatarragoa.\nHONTZA: Estrigidoen familiako hegazti gautar estrigiforme batzuen izena da. Hainbat ezaugarri ditu, hala nola lumajea erdi nabarra erdi beltzaxka izatea, ildotua; behe-atalak argiagoak dira, sakon marratuak. Luma zutikorrez osaturiko bi gandor ditu bereizgarri, “belarri” formakoak; hegaztia urduri dabilenean, zutik jartzen dira.\nORKATZA: Ugaztun landarejale ungulatua da, erdi tamainakoa, arina eta dotorea. Nekez pisatzen du 25 kg-tik goiti. Espeziearen ezaugarria muturreko orban beltza da. Arrek adar txiki bat dute, urtero adar sendoago batekin aldatzen dutena. Gehienez, sei punta dituzte. Animalia ilunabartar eta gautarra da, sedentario samarra, eta lurralde txikiak mantendu ohi ditu. Gehienbat, oihan-eremu itxietan bizi da, eremu txikiak izanik ere.\nAZKONARRA: Erdi tamainako ugaztuna da, itxuraz astuna. Bi marra beltzek goitik behera zeharkatzen diote burua. Horregatik nahastezina da. Europa osoan dago banatua, iparraldean izan ezik. Nafarroan ugaztun sarria da toki guztietan, eta Erdialdean dauka dentsitaterik handiena. Gau osoan dihardu. Hankek azazkal sendoak dituzte gordeleku sakonak haztakatzeko; gordeleku gehienek hainbat irteera dituzte.\nKATAGORRIA: Ugaztun karraskaria da. Motots itxurako isats luzea du ezaugarri, eta kolorez gorrixka da. Oihan animalia da, Europa osoan zabaldua. Nafarroan, erditik iparraldera bizi da. Erriberatik desagertu da, inguru hori izugarri soildu delako.\nAHATEA: Hegazti igerilari anseriformea da, anatidoen familiakoa. Hankek behatzen arteko mintza dute, moko zapala du, eta ertzean laminatxoak ditu uretan jaten dutenean elikagaia iragazteko. Arren lumak emeenak baino koloretsuagoak dira. Arrautza ugari erruten dituzte, lurrean edo landare zingiratarren gainean egindako habian.\nBARBOA: Izen generikoa da eta Barbus generoko arrain guztiekin erabiltzen da. Ziprinidoen familiakoa da. Ur gezako arrainak dira, erdi tamainakoak. Ezaugarrien artean, aho inferoa eta protraktila da nabarmentzekoa, bi ezpain lodi haragitsu zurixkek ixten dutena. Ezpainotatik lau bizar izpi sortzen dira eta ukimenezko funtzioa dute. Barboak ur argietan eta urlasterretan bizi dira, baina ez uharretan; bereziki, ibaietako erdiko eta behe tarteetan. Dena den, mendialdeetarantz igo daitezke, habitat egokiak baldin badira.\nNafarroako Gobernuak diruz lagundutako jarduera.\nAritu zaitez 2-3 minutuz zure artikulazioak gorputz osoan mugiarazten: lepoa, sorbalda, aldakak ,belaunak, orkatilak.\nEgin 10-12 mugimendu zirkular, bi zentzuetan.\nHasi trostan edo oinez ibiltzen. Eroso, 4-5 minutuz.\nZure maiztasun kardiakoa zure maximoaren % 50-70 inguruan dago. Zure arnasketa orekatua, Hortik aurrera mantendu edo areagotu zure helburuaren eta zure gaitasunen arabera.\nBEROKETA EGITEKO AHOLKUAK\n1 KM-ko ZIRKUITUA\n250 m-tik 250 m-ra, indarrezko errutina.\nErrepikatu 2 aldiz.\n3 KM-ko ZIRKUITUA\nEgin aldi batez indarrezko errutina.\n5 KM-ko ZIRKUITUA\nERRUTINAK: OINEZ IBILTZEA- LASTER EGITEA\nKonbinatu, oinez ibiltzea 1’ eta lasterketa goxoa 1’.\nKonbinatu, oinez ibiltzea 2’ eta lasterketa goxoa 1’.\nAldi batez indarrezko errutina.\nKonbinatu, oinez ibiltzea 2’ eta lasterketa goxoa 2’.\nAriketa areagotu eta konstante izan nahi dutenentzat\nEgizue laster 2-3 egunez astean. Inoiz ez elkarren jarraian.\nMarkatu iraupen egingarri bat. 20 minutu ona izan daiteke hasteko.\nEzagutu zure maiztasun kardiakoaren tarteak , zure ahaleginaren intentsitatea erregulatzeko.\nKonbinatu oinez ibiltzea eta laster egitea, neke handiegia sumatzen baduzu.\nEgin indarrezko errutinak 2-3 egunez astean.\nEgin luzaketak beti laster egin ondoren.\nJarri arreta zure arnasketan.\nBukatu halako neke atsegina sentituta, noiz ez neke handiegia.\nEmaiozu atsegina zeure buruari, hau da, hartu dutxa ederra, egon tarte bat adiskideekin, jan janari osasungarria, sentitu zeure poza eta ongizate-sentsazioa.\nOINEZ IBILI EDO LASTER EGIN ONDOREN LUZAKETAK EGITEKO AHOLKUAK\nMantendu posizioa 10-30 segundoz.Sentitu tentsioa, baina minik ez.\nLasaitu 4-5 segundoz eta berriz ere itzuli beste 70-30 segundoz.\nEgokitu arnasketa, lasaia eta erritmikoa; bota arnasa luzatzean.\nEz egin erreboteak.\nLuzaketa bakoitza 2 aldiz. Kontzientzia hartuz.\nSarrigurenetik kirol ibilbideei buruzko bideo informatiboa.\nLau zirkuituen irteera-lekuaren eta ibilbideen azalpena.\nGorraiztik kirol ibilbideei buruzko bideo informatiboa.\nTamaño : 5 MB Formato : PDF


Lapur banden etika nazioartean (Asier Blas) • ZUZEU\nLapur banden etika nazioartean\nArgian argitaratutako Asier Blasen iritzi artikulua dakargu.\nJoseba Sarrionandiak eman duen azkeneko elkarrizketan azaldu duenez, kapitalismoa lapur banden etikaren gainean eraikia da: “Bandaren etikak hazkunde ekonomikoa bultzatzen duelakoan. Eta okerrena da egia dela, zeren Libiako suntsidura, esate baterako, enpresa amerikano eta europarrentzat aukera ederra da hazkunderako, eta lanpostuak sortzeko, esaten duten bezala”.\nYugoslaviako Irrati-Telebistaren egoitza\nGerra negozioa da. Nazioarteko legedia hautsiz, 1999an Jugoslaviaren aurka NATOk egin zuen erasoan, eskolak, erietxeak eta Txinako enbaxada atakatu zituen. Bonbardaketa humanitarioak (sic). Terroristek Charlie Hebdo aldizkariaren aurkako erasoan hamabi pertsona erail ostean, elkartasuna zabaldu zen Mendebalde osoan. Aldiz, 1999an NATOk Serbiako Telebistaren egoitza bonbardatu eta hamasei hildako eragin zituenean ez zen terrorismoaz hitz egin, ez elkartasun uholderik sortu Mendebaldean. NATOren zerbitzura zeuden hedabide hegemonikoek sortu zuten marko interpretatiboaren arabera, serbiarrak besteak ziren, eta beraz, konkistatuak eta kolonizatuak izan behar zituzten barbaroak izateari utz ziezaioten.\nNATOk zubiak suntsitu zituen Jugoslavian, elektrizitate sarea bonbardatu zuen, milioika pertsona urik eta ogirik gabe utziz. Porlan faktoriak, petrolio industriak, Yugo auto fabrika eta telekomunikazio sistemak bonbardatu eta suntsitu zituen ere bai. Niš-eko tabako fabrika hiru aldiz jo zuten bonbek. Ondoren, AEBetako Philip Morris tabako konpainiak erosi zituen lantokiaren hondarrak prezio ezin merkeagoan, izan ere, bonbardaketek baliabide nazionalen lapurreta burutzeko baldintzak sortzen dituzte.\nAzpiegiturak suntsitzen dira, ondoren berreraiki behar izateko. Baina, suntsituta dagoen herrialdeak ez ditu baliabideak berreraikitze lanak egiteko. Irtenbide bakarra da nazioartean maileguak bilatzea. Diru hori mendebaldetik ateratzen da mendebaldeko enpresa pribatuetara bueltatzeko eta obrak egiteko.\nAzpiegiturak suntsitzen dira, ondoren berreraiki behar izateko. Baina, suntsituta dagoen herrialdeak ez ditu baliabideak berreraikitze lanak egiteko. Irtenbide bakarra da nazioartean maileguak bilatzea. Diru hori mendebaldetik ateratzen da mendebaldeko enpresa pribatuetara bueltatzeko eta obrak egiteko. Azkenean etxea puskatu dizutenek zure etxearen parte bat hartuko dute beraientzat, eta beste parte bat berregiteagatik kobratu egingo dizute. Herrialdeak soberania galtzen du zorpetuz gero.\nMendebaldean ordea, pentsatu nahi dugu, esku-hartze militarrak egiten ditugula herrialde horietako giza eskubideen alde. Horretarako, gobernuek iritzi publikoa engainatu egiten dute eraso egin nahi duten gobernua demoniatuz eta bere aurkako gezurrak eta froga faltsuak aurkeztuz. Mendebaldeak azkeneko hamarkadetan esku-hartze militarrak egiteko fabrikatu eta faltsifikatu dituen proben zerrenda amaigabea da. 2003ko Irakeko gerra eta inbasioa justifikatzeko gezurrak entzutetsuak izan ziren, halere, ez dugu ikasten. Zortzi urte beranduago jokaldi berdina egin ziguten Libiarekin, eta orain Siriarekin egiten dute berriz ere.\nErresuma Batuko Komunen Ganbarako Kanpo Harremanetarako batzordeak Libiako gerrari buruzko txosten bat argitaratu zuen 2016ko irailaren 14an. Bertan argi esaten da Muamar el Gadafiren aurkako altxamendua biolentoa eta armatua izan zela, kanpotik elikatua eta finantzatua. Dokumentuak azpimarratu egiten du Gadafik ez zuela masakre bat planifikatu, nahiz eta Mendebaldeak behin eta berriro bertsio hori defendatu zuen esku-hartze “humanitarioa” justifikatzeko. Aldiz, txostenak dio NATOko esku-hartzearen benetako interesak ekonomikoak eta politikoak izan zirela, eta horren ondorioak lazgarriak izan direla Libiarentzat eta eskualdearentzat. Desastre humanitario bat gertatu da, herrialdea suntsituta dago eta muturreko islamismoa harrotuta dabil hasieratik Mendebaldeak elementu hori gutxietsi zuelako. Baina antza, berdin dio, izan ere, Sarrionandiak dioen bezala, horrela hazten eta aberasten da gure ekonomia.\nbelgrado, Erresuma Batua, GAdafi, globalizazioa, guda, Lapur banden etika nazioartean, Libia, NATO, Sarrionandia, Serbia, yugoslavia\nAskatasuna gizartean... bai ala ez?


Fernanda Ribeiro - Wikipedia, entziklopedia askea.\nMaria Fernanda Moreira Ribeiro (Penafiel, Portoko barrutia, 1969ko ekainaren 23a ) iraupen luzeko lasterketetan aritzen den portugaldar atleta da. 10.000 metroko proban Olinpiar Jokoetako eta munduko txapelduna izan zen.\nPenafiel, 1969ko ekainaren 23a (50 urte)\nmaratoilaria eta iraupen-lasterkaria\nHamahiru urterekin egin zuen debuta nazioarteko lasterketetan, eta 3.000 metroko probako bere adineko markarik onena ondu zuen urterik urte hogeita bi urte arte. 5.000 metroko lasterketan gauza bera lortu zuen 14 eta 18 urte bitartean. Seulgo (1988) eta Bartzelonako (1992) Olinpiar Jokoetan parte hartu zuen, eta 1994an urrezko dominak irabazi zituen Europako pista libreko eta estaliko txapelketetan, 5.000 eta 3.000 metrotan, hurrenez hurren. 1995eko uztailean, 5.000 metroko munduko errekorra hautsi zuen (14 minutu, 36 segundo), eta urte horretan bertan urrezko domina lortu zuen Munduko Txapelketan, 10.000 metroko proban, Göteborgen. Atlantako Olinpiar Jokoetan erreginaldia sendotu zuen 10 kilometroko proba irabazita. 1997ko Munduko Txapelketetan, Atenasen, zilarrezko domina lortu zuen 10.000 metroko proban, eta brontzezkoa 5.000 metrokoan.\nUrrea 1996ko Udako Olinpiar Jokoak (Atlanta) 10.000 metroko lasterketa\nBrontzea 2000ko Udako Olinpiar Jokoak (Sydney) 10.000 metroko lasterketa\nZilarra 1995eko Munduko Atletismo Txapelketa (Göteborg) 5.000 metroko lasterketa\nUrrea 1995eko Munduko Atletismo Txapelketa (Göteborg) 10.000 metroko lasterketa\nBrontzea 1997ko Munduko Atletismo Txapelketa (Atenas) 5.000 metroko lasterketa\nZilarra 1997ko Munduko Atletismo Txapelketa (Atenas) 10.000 metroko lasterketa\n5.000 metro - 14:36.45 (Hechtel, 1995)\n10.000 metro - 30:22.88 (Sydney, 2000)\n(Ingelesez) Ribeiro Fernanda Iaaf.org\nMultimedia: Fernanda Ribeiro\nAzken aldaketa 19 otsaila 2019(e)an, 07:12(e)tan


Landare apaingarriak hazten | Online larre nekazaria | December 2019\nKategoria Landare apaingarriak hazten\nGaleper arrautzak edo nola gezur gezurrezko inkubazioa?\nGalepernaren etxeko emakumezkoen ezaugarrietako bat, hazkundearen ondorioz, lor ditzaketen arrautzen sena da. Aukera gisa, galeperrak arrautzak, oiloak eta oiloak jar ditzakezu. Bestela, erabili hegazti gazteak ekartzen dituzten inkubagailuen aldaera desberdinak.\nTui landatzea eta egokia zaintzeko\nThuja nekazaritzako familiakoa da. Etengabeko zuhaitza (zuhaixka) koroa trinkoarekin, etxeko ustiategiak, aldiriko eremuak, hiriko patioak eta abar apainduko dituzte. Koro berde bikainaz gain, Thuja usain gozatuko duzu, bere egurra olio esentzial aromatikoekin.\nNola zaindu peoniak, aholkuak\nLoredun peoniak edertasuna hain da mesfidantza dela literalki ezinezkoa da alderik. Kolore eta forma aniztasuna: anemona itxurako elurra zuriak eta marroi itxurakoak dira, baita luma arrosa eta kolore gorria ere. Peoniarentzat beti saiatu lorategian leku onena hartzea.\nNoiz eta nola landatu berden, lore zaintzeko arauak\nArtikulu honetan Badan bezalako landare batzuei buruz esango dizugu. Badanen lorea zer den adierazten duzue, baita landa eremuan landatzea eta zaintzea ere. Era berean, ez dugu landare honen ugalketa berezitasunak aintzat hartu, ureztatzeko eta zaintzeko arauak. Badakizu?\nIzurriteen aurkako arrosa kontrolatzeko eta deskribatzeko metodoak\nArrosen gaixotasunak eta landareek intsektuen itxura nabarmenki eragiten dute loreen dekorazio propietateak, eta batzuetan landarearen heriotza osoa ekar dezake. Hori dela eta, garrantzitsua da arrozak izurriteetatik arrosa babesteko moduak ezagutzea. Nola tratatu beldarrak Beldarrak dira gehiago litekeena itzalean hazten arrosa zuhaixkak eraso.\nBergenia mota nagusiak eta horien deskribapena\nBadan familia kamnelomkovye landareak iraunkorreko iraunkorreko landare belarrak dira. Bergenia izen latinoa Karl Augusta von Bergen - Alemaniako botanikaria, Viadrin Unibertsitateko irakaslea, eman zitzaion omenez, Bergenia genero bereizi batean izendatu zuen. Izen ezaguna Badyan da. Landare honen generoaren afiliazioa harri-zerrak diren landareen familiari esker, badirudi mendixka Bergenia jaioterria dela.\nPion espezieen hierarkia elkarrekin ulertzen dugu\nPeonia begiak gustatzen zaizkion lore lurrintsu bat da, ekainaren amaierara arte. Bere aberria Ipar Amerikako eta Eurasiako azpi-tropikalak dira. Peonia generoko 34 espezie ditu, 5.000 barietateetan banatuta. Aldi berean, 4.500 peoniak barietate belartsua eta soilik 500 barietate zuhaitz-antzekoak dira. Badakizu?\n10 delfinio barietate onenak deskribapenarekin\nDelphinium bere izena loreak lore ezohikoa dela eta horrek urrunetik antzeko izurde elkarrekin igeriketa antza du. Infloreszentziak, bi metroko altuerara iritsiz, tonu desberdinekin, ez utzi inor axolagabe inoiz ikusi duten lorategiekin delfinioekin. Badakizu? Delfinioarentzako beste izen bat da zurrunbiloa.\nLore oheko parpailak zuzenean, delfinio bat nola hazten den zure gunean\nDelfinio bat edo itsas belarra zure lorategirako osagarri bikaina da. Lorezainenek bakarrik maite dute. Kandelak inflorescences gainerako espezie gainetik dorrea, lorategian noblezia eta fintasuna emanez. Delfinioaren loreak ondo lehiatzen dira lehorte eta izotz. Forma eta tonu interesgarriak dituzten Terry-ak ez dira sekula aspertzen zure lorategian.\nZer Clematis auzoetan hazteko egokia\nClematis-ek lorategiko edozein konposizio itxura duen landare bat da. Nahiko alferrikakoa eta hotz erresistentea da. Landare hauek oso ederrak dira eta loratzen dira ekainetik irailera, ezin baitute lorazain zoriontsu izan. Gure latitudeak beren espezie gehienetarako egokiak dira, baina hobe da Clematis landatzea Moskuko eskualdean, gehiago esango dizugu.\nZer da onura beran, landarearen propietate sendagarriak?\nSaxifrage, hasieran lore, bergenia, Mongoliako tea, Chagir tea, beran dira landare bat izenak. 30-70 cm-ko altuerara iritsi da eta haizeak leku itxia nahiago ditu; elurrezko geruza lodi baten azpian hazten da. Bila dezakezu Siberia, Txina eta Mongolia. Bergenia landarea medikuntza tradizionalean sarritan erabiltzen da, bere sendatze propietateak hainbat gaixotasun sintomari aurre egin baitieten.\nNola lili bat landu, batez ere zaintzeko eremuan\nLily, Liliaceae generoko lore eder bat da, bonbillak sortzen diren belar iraunkorrak barne. Lily ezaguna da kolore ugariengatik, usain delikatua eta petaloen forma sotilagatik. Badakizu? Lily lur irekiko lore bat da. Bere grazia eta edertasuna erakutsi ahal izateko, lorategian hazi behar da.\nAhaztu ez: mota, lurreratzea eta zaintza\nForget-me-nots-en motak eta deskribapena Ez ahaztu niri ez (Myosotis) boragoreen familiako landareen generoa. Ahaztu ez zait altuera, tamaina txikia eta lore txiki ederrekin. Genero hau ugari dago eta 50 landare espezie inguru ditu. Loreak hain ezagunak eta hedatuak dira, ia mundu osoan aurkitzen direnak, Europatik eta Hego Afrikara.\nUdazkeneko tulipen landaketa\nTulipak lorezainen artean lorerik ezagunenetakoa dira. Ia ohe eta lorategi guztietan aurki daitezke. Tulipak bere edertasunaz eta arreta errugabearekin bereizten du. Merezi izaten da erori tulipak lurrean erortzearen ondorioz pixka bat kezkagarria dela. Udaberrian tulipa pozik duzu bere edertasuna, nola behar bezala landatu jakin behar duzu.\nLush kanpai kanpaien sekretuak\nBellflower (lat. Campánula) Bellflower familiako belar landar ohikoena da. Familia honek laurehun espezie baino gehiago ditu klima epeleko herrialdeetan. Kanpaia Kaukaso, Siberia, Asia, Europa eta Ipar Amerikan ere hazten da. Loreen artean arrakasta handia lortzen duten forma naturalen kopurua handitzen da, apaingarri, neguko gogorra eta zaindua baizik.\nDahlia - udazkeneko lore eder bat\nEz da inolako gustatzen lorezainen floreak loreekin lore landatzea gustatzen zaienean, lore horiek barietate kopuru desberdinak izan ditzaketelako. Dalia mota ezberdinak parametro askoren artean desberdintzen dira: zurtoinaren altuera, begien tamaina eta forma, petaloen antolaketa, hazkunde eta zainketa baldintzak eta kolore gamarenak. Udazken koloreak buruz Lore izenaren bigarren izena Dalia da, bi izen botanikari izenak ematen dira: I.\nZilarrezko Cineraria: lurreratzea eta zainketa\nCineraria Astrev familiakoa da, Krestovnik generokoa. Cineraria mota asko daude, eta itxuraz elkarrengandik desberdina da. Badira belar loreak, apaingarri zuhaixkak. Barietate hau guztia forma, kolore eta tamaina desberdina da. Cineraria mota ezagunenak zineraria dotoreak dira, cineraria odoltsua eta zilar-zineraria.\nPrimula - primroses familiako lore bat. Landare iraunkorra da, udaberriaren hasieran loratzen dena. Ezagutzen dira 500 primroses espezie baino gehiago, hainbat eremutan ohikoak direnak: basoak, lautadetan, mendian, banaketa baldintza nagusia lurzoru hezea humuseko aberatsa da. Baserriko landareen barietate ezagunak: lorategietan barietate hibridoak hazten dira, batzuetan basa-hazkundeak.\nLoreak hazten etxean\nLavateru lorezainen sinpletasuna maite dute. Ez da haize eta hotz beldur, eguzki sendo batek, lehorteek ongi toleratzen dute. Eta hazteko baldintza normalak ematen badituzu, bere kabuz biderkatu daiteke. Herriko barietate eta barietate ezagunak Landare apaingarriak askotarikoak dira aurkeztutako barietateetan.\nHazten ari diren arrosaren ezaugarriak, nola hazten arrosa sorta batetik\nRose loreen erregina da. Lore ederrak, usain leunena eta zeure burua edo maitea gustuko dituen modu bikaina. Lorategian loratzen den arrosa ez da inoiz bere edertasuna eta sofistikazioa galdu beste lore batzuen artean. Maitasunaren, handitasunaren eta samurtasunaren ikur gisa, lorpen berrietara inspiratzen zaitu. Sarritan loratuko zen arrosa hazteko gogoa emango zenioke senide, senide, lagun, baina hala ere saiatzen bazara, zure ebakinak ez dira onartzen eta lehortzen dira.\nTeknologia laborantza eta zaintza surfiniya\nSarritan, balkoietan, terrazetan eta aldirietan, lorategi interesgarriak aurki ditzakezu - esaterako petunia, baina ez petunia. Beraz, Surfinia petunia moduko bat da. Surfinia duela hogeita hamar urte hazitako Japoniako hazleek hazten zuten petunia amildarraren hibridoa da. Lush loreak, kimu luzeak bereizten dituzte eta euri ondoren ere apaingarriak gordetzen dituzte.\nF1 hibrido gozo eta goxoa - Cherry Ira tomate barietatea! Argazkiak, deskribapenak eta landatzea eta zaintzeko gomendioak\nEzagutu digitalis mota ohikoenak\nArmiarma akaro motak: nola ezagutzen den parasito maltzur bat?\nMahats usteltzearen motak eta tratamendu eta prebentziorako modu eraginkorrena\nCurrant gorriaren barietate "Natalie": ezaugarriak, arrakasta laborantza sekretuak\nEz dago muxik gabeko barietate ugarienak\nRomano patata: ezaugarriak, nekazaritzako nekazaritza\nCopyright 2019 \_ Online larre nekazaria \_ Landare apaingarriak hazten


Mankomunitateak hondakin zerbitzurako kamioia erosiko du - Sakana - Guaixe.eus\nMankomunitateak hondakin zerbitzurako kamioia erosiko du\nGuaixe 2021-11-18 10:59\nJoan den urtean eskuratutako kamioia.\nBigarren eskukoa izanen da, eta abendurako lanean izan nahiko lukete.\nSakanako Mankomunitateko Hondakin Zerbitzuko kamioi flotak berritzea behar du. Ibarreko erakundeak aurreko bi urtetan trinkotzen duen kamioi bana erosi zuen. Aurten beste horrenbeste egitekoa zen, baina Nafarroako Gobernuak dirulaguntza deialdia berandu atera zuen, eta ematen zituen epeetan enpresek ez zuten betarik hondakinen bilketarako kamioi bat prestatzeko, halakoak ez baitaude stockean. Eta hori gertatu bitartean, Hondakin Zerbitzuko kamioi batek istripua izan zuen Unanun lastailaren 4an. Flota berritzeko premia agerian utzi zuen ezbeharrak.\nHori guztia kontuan izanik, Mank-ek erabaki zuen bere aurrekontuetan aldaketa egitea lastailaren 21ean. Kamioi berria erostea ezinezkoa izanen zenez, hondakin zerbitzurako bigarren eskuko trinkotze kamioia erabaki zuen. Ibilgailua 60.000 eurotan erosi du Mank-ek. Aurrekontuaren %70 Hondakinen Funtsak pagatuko du. Mank-ek kamioi berria abendurako lanean jarri nahi du.\nHondakin bilketako kamioiak istripua izan du\nGuaixe urr 08 Unanu\nKamioia irauli Unanun irauli zen. Gidaria eta peioa onik daude. Sakanako Mankomunitateak hondakinen bilketa bermatuta dagoela jakinarazi du. Kamioi...\nHondakin Zerbitzua hobetzeko "neurriak hartzea" exijitu dute langileek\nGuaixe urr 18 Sakana\nKamioi batek istripua izan ondoren Hondakin Zerbitzuko langileek "zerbitzuan eta langileon segurtasunean hobekuntzak" eskatu dituzte, "langileon ze...


Gazteak | Social\nITSASUko Laguntza Sozialeko Herriko Zentroak honako zerbitzu hauek proposatzen ditu :\nEUSKAL HERIKO GAZTEEN ETORKIZUNERAKO TOKIKO MISIOA\nItsasuko Herriak Euskal Herriko Gazteen Etorkizunerako Tokiko Misioarekin hitzarmen bat sinatu du, elkarteak 16-25 urte bitarteko gazteen gizarteratze eta enpleguratzea koordinatu, lagundu eta susta ditzan, lehen-lehenik, behar handienean direnak kontuan hartuz.\nLekualdaketak : Astean bost eurotan, Tokiko Misioaren segimendupean den eta lan kontratu bat duen edo formakuntzan edo, kontrolpean, lan bila den gazte orok eskuter bat ukan dezake, lanari loturik egin behar dituen joan-etorrietarako.\nArgibide gehiagorentzat : Zerbitzuanitzetako Zentroa - Kanbo - 05 59 93 50 60\nHarrera eguna : 9etatik 12etara, ordua hartu gabe.\nWebgunea : www.missionlocale-paysbasque.org\nLSHZaren SCOOTERRAREN ESKU UZTEA\n€1.00 baten truk erabiltze egun bakoitz, ITSASUko LSHZk scooter bat presta lezake, lan kontratu bat, formakuntzan sartu behar den, lan bilan edo bere urrats administratiboak egin behar dituen edozein itsasuarrei.\nGaldegileak, asegurantzako erantzuletasun zibilaren ziurtagiri bat BSRaren frogagiria ukan beharko ditu (1988an edo ondotik sortua baldin bada).\nArbibideak, itsasuko LSHZren idazkaritzan (herriko etxean)\nAkitania Berria Eskualdeak, 17/25 urte arteko gazteak laguntzen ditu B gidabaimenaren diruztatzen (400€tatik 1200€tara)\nJARDUERAK HAUR ETA NERABEENTZAT\nEskola oporretan, Laguntza Sozialeko Herriko Zentroak, herrian bizi diren haur eta nerabeei (5-15 urte), eskulan eta kirol jarduerak proposatzen dizkie.\nEskulanak, horretan aditua den herriko langileak gidatzen ditu.\nEskola opor aldi bakoitzean, familiei daten berri ematen zaie.\nHorrez gain, ITSASUko Herriak zortzi aire zabaleko jarduera egun eskaintzen dizkie 9-16 urte bitarteko haurrei, lehentasuna herrian bizi direnei emanez.\nEgunean zehar, haurrak Animatzaile Gaitasun Agiridun edo horren baliokide den agiriren bat duen norbaiten zaintzapean dira.\nJardute lekuetara, haurrak autobusez eraman edota ekarriak izan daitezke, beharren arabera.\nEzinbesteko kasutan, proposatu izan den programa alda edo bertan behera utzia izan daiteke.\nArgibideak eta erreserbak, herriko etxean.\nAISIALDI ZENTROA (OGAZ-CLSH)\nEskoletan dauden itsasuar gazteak, Kanboko, Ezpeletako eta Uztaritzeko (Euskarazko harrera) aisialdiguneetan badabiltza. Bakantza garaietan eta asteazkenetan, kirol, kultur, zientzia, arte edo sukaldaritza aktibitate hautu nasai bat eskainia izanen zitzaiote.\nITSASUko LSHZk hiru egitura horien diruztaketan parte hartzen du. Familei igorria izanen zitzaien fakturan, Itsasuko LSHZk eskaintzen duen laguntza saria agertuko da dagokion gastua kendurik.\nTel. AHK Kanbo : 06 74 94 80 31 (DESPONS Anderea) - http://www.cambolesbains.fr/centre_de_loisirs_informations.asp\nTel. AHK Ezpeleta : 06 74 93 45 27 (LAULHÉ Anderea) - http://www.mairie-espelette.fr/fr/enfance-jeunesse/centre-de-loisirs/\nTel. AHK Uztaritze (Heraitze auzoa) : 06 70 75 91 50 - https://udaleku.eus/bilguneak/uztaritze\nGAZTE GIDA TELEKARGA


Kontseilari espetxeratuak, parlamentuan - Argazki Bildumak - Berria\nKontseilari espetxeratuak, parlamentuan\nKataluniako buruzagi independentista espetxeratuak parlamentura joan dira, 155. artikuluaren eragina aztertzeko eratu duten batzordean parte hartzeko. / 2020-01-28\nDolors Bassaren muxua\nDolors Bassa kontseilari kargugabetuak muxu bat bidali du ganberara sartu denean. Ondoan ditu Quim Torra Generalitateko presidentea eta Roger Torrent Parlamentuko presidentea.\nJunqueras eta Torra\nOriol Junqueras Generalitateko presidenteorde kargugabetuak eta Quim Torra Generalitateko presidenteak elkar besarkatu dute.\nJordi Turull kontseilari kargugabetua, Pere Aragones Generalitateko presidenteordeari helduta, Torra presidentea ondoan dutela. Alderdi independentisten arteko zatiketa agerikoa denean itzuli dira buruzagi independentista espetxeratuak parlamentura. Ganberak Espainiako Hauteskunde Batzordearen aginduari men egin zion atzo eta onartu egin zuen Torrari diputatu akta kentzeko agindua, ERCren babesarekin.\nRaul Romeva, Oriol Junqueras, Josep Rull eta Joaquin Forn kontseilari kargugabetuak. Junqueras eta Forn 2017ko urriaren 27an izan ziren azkenekoz parlamentuan, Kataluniako independentzia deklaratu eta Madrilek 155. artikuluaren bidez Kataluniako autonomian esku hartu zuen egunean. Romeva, Bassa, Rull eta Turull, berriz, ez dira ganberara itzuli 2018ko martxoaren 22az geroztik, Turullen inbestidurak huts egin zuenetik.\nJunqueras, elkarrizketa babesten\nJunqueras izan da hitz egiten lehena, eta emozioz mintzatu da. «Elkarrizketarako borondatea eta debozioa» defendatu ditu; «guztiekin, baita errepresioa eta gure espetxeratzea berotasunez txalotu dutenekin ere». Gaineratu du «harro» dagoela ERCk ez duelako «inoiz ere» elkarrizketarako borondatea alboratu.\nRomeva eta Junqueras\nRaul Romeva eta Oriol Junqueras kontseilari kargugabetuak, Kataluniako Parlamentuan.\nGiro nahasia dago Kataluniako Parlamentuan. Torrari diputatu akta erretiratu zioten atzo, eta hark Roger Torrent Parlamentuko presidenteari leporatu zion Kataluniako erakundeak «arriskuan» jartzea.